PART I. THUHMAIHRUAI - Hre Mang\nPART I. THUHMAIHRUAI\n· Bezai (Poetical) Cabu 5 pawl : Job, Sam, Thufim, Thusimtu, le Solomon Hla\n· Kumsang (Prophet) 17 cabu pawl: Isaiah, Jeremiah, Tah Hla, Ezekiel, Daniel, Hosea, Joel, Amos, Obadiah, Jonah, Micah, Nahum, Habakkuk, Zephaniah, Haggai, Zechariah, and Malachi.\nThuthlungthar: Thuthangtha, buli 4, A thlahmi pawl tla ih tuahnak bu 1, cakuat bu 21, le Thupuan bu 1..\n· Thuthanghta buli: Matthew, Mark, Luke, and John,\n· Cakuat bu 21: Romans, 1 Corinthians, 2 Corinthians, Galatians, Ephesians, Philippians, Colossians, 1 Thessalonians, 2 Thessalonians, 1 Timothy, 2 Timothy, Titus, Philemon, Hebrews, James, 1 Peter, 2 Peter, 1 John, 2 John, 3 John, and Jude.\nBible thutawi dang:\nBung zaten: 1189, A hlun-bung 929, a thar-bung 260\nA saubik bung: Sam 119; A tawibik bung-Sam 117.\nA saubik cang: Esther 8:9; A tawibik cang: John 11:35.\nBible ngandan: :\n· Kum 1500 a rei, ( 1400 B.C ihsin A.D. 100); milai san, thlah 40 lenglo a rei, ; ngantu 40 lenglo an tel (Cupawl cu, Siangpahrang, lothlo, philospher, nga-kaitu, bezai ngan thiam, cozah hantuan upa, mifim filawr, tvp. An si.)\nBAIBAL IN ZIANG IN NEIHTER\nPathian in amai duhnak vekin ziangkim a sersiamih a sersiammi pawl hnenah amai thu hla theihternakah hman-rua nei in a theihter hai. Pathian in a sersiammi pawl hnenah a theihter awknak thu sung ihsin milai in anmah sersiamtu Pathian cu zo asi, ziangtin khua a khangih ziangvekin hna a tuan ti an theih tlunah milai cu ziangtivekin nung ding le tlang leng dingah sersiam an si ti theihtheinak a thu sungah a um. Cun, hmailamah a ra thleng lai ding thu thawn peh aw in in sim cia mi khal a um. Curuangah himi pawl kan theihfiang tikah a hnuai lamih thusutnak pawl hi Pathian thu vekin kan sang thei ding.\n1. Ziangkim sersiammi ih hram thawhnak (Ziangtin ziangruangah hi tawk ah ka um?)\n2. Pathian mizia ( I sersiamtu cu zo asi?)\n3. Nunnakih san (Ziangruangah hi tawkah ka um?)\n4. Ka thlarau in ziang man a nei (Ziangruangah man ka nei?)\n5. Thiltha lole milai tuarnak thu (Leitlunah ziangruangah sual le naa tuarnak pawl a um?)\n6. Bulpak nun diriamternak (Zo in kei I ngaihven?)\n7. Thuanthu cu zuangtin a cangih hmailamah ziang a cang ding? (Thuanthu hi khui tawk ihsin ziang/khuilam pan in a feh ih keiteh ziangtin ka tel ve?)\n8. Rundamnak lamzin (Ziangtin keimah bulpak cu rundam ka si ding?)\n9. Lungawinak hrampi (Ziangtin ka lung a awi thei ding, ruahsannak, le hnangamnak teh ziangtin ka nei thei ding?)\n10. Tisa in kan thih hnu ah ziang ka tawng ding( Rei lo te leitlunah ka nunnak a cem hnu ah khui ah ka feh ding?)\nPathian Thuthianghlim sung lawngin milai thusutnak pawl hi fiangten theihter a si ih milai cu ziangti vekih nung ding asi tile Pathian khawkhan dan pawl cu theihtheih asi.\nKAN NEIH TULMI LUNGPUT\n1) Thinlung thar (I Kor.2:14)\nThlarau mi pawl cun Thlarau bawmnakin Thuthiang theihtheinak an nei ih tisa mi pawlin Thlarau thilthu theihtheinak an nei lo.(Sam.119:18)\n2) Thinlung ah haalnak (I Pit.2:2)\nThinlung in theih duhnak a neitu pawl lawngin Pathian thutak theihtheinak an nei ding. Tongdang in kan sim asile, Pathian in amah le amah a lang/lar awknak ding milai pawl thinlung sungah amah Pathian theih duhnak thinlung duhnak a pek hmaisa theu.\n3) Felzet ih a zuamtu pawl thinlungput (II Tim. 2:15)\nThinlung ih tairialnak le felzetih a zuamtu pawl hrangah Pathian in a thu theihnak a pek ding\n4) Thulunnak thinlung (Sam 119:100-104)\nPathian thu kan theihtheinak dingah Pathian in a duhmi in simmi lun duhnak thinlung kan neih a tul. Pathian thu ka theih hnu ah ka duh le ka thlun kei ka duh lo le ka thlun lo ding tivek lungput thawn Pathian thutak theihfiangnak co theih asilo.\n5) Thinlung a thiangmi (I Pit.1:14-19)\nPathian hmaiah sual sirnak thawn a kun duhtu pawl lawngin thlarau lam thu theihtheinak thinlungkharvar an nei ding.\n6) Thlacammi thinlung (Sam 119:12)\nThinlungin Pathian tihnak thawn Pathian hnenah theihtheinak dilin a hnenah Pathian amah le amah a rung tarlang aw ding in a dil a tul.\nI. BAIBAL PATHIAN THAWKKHUM A SINAK THU\nPathian thu Baibal sungih nganmi hi Pathian thawkkhummi asi ti kan zum lawngah Pathian thu cu a sinak vekin kan theithei ih Pathian in in theihter duhmi pawl cu theihtheinak kan nei asi, (II Tim 3:16). Baibal Pathian thawkkhum asi ti a zum lo tu pawl cun Baibal an zir hmanah thutak theihtheinak an nei lo asi. Thuthianghlim cu Pathian thawkkhumi asinak thu ah milai in ruahdan a phunphun kan nei ih ruahdan langsar deuh pawl le Thuthiang vekin thawkkhum ti mi cu ziang a si ti kan zoh hmaisa ding.\nA. Simfiangnak: Baibalcu sakhua mi pawlih nganmi asi ih Pathian ih huham cahnak hleice a um lo, Pathian thawkkhummi timi cu Pathian in leitlun sakhua mi pawlih nganmi biaknak cabu cu amah zumtu pawl kaihhruai awknakah a hmang ti ah an zum.\nSaannak: Mirang tongih 'Inspire' a timi cu latin tong ihsin a ra mi a siih 'to breath in' 'thawkkhum' tiah kan ti ih, thil a umcia mi pakhat kha a thaw in a thawkkhum tinak si loin a mai (Pathian ) sungih a ummi thaw kha a 'thawkkhum' ‘ a thawt-lut” tinak asi sawn.\ni) Thuthiangih a simmi thawn a kalh aw\nPathian cu cangantu asi (II Tim 3:16); Heb. 1:1; II Pit.1:20 ). Pathian in a sim timi tongfang hi Thuthlunghlun ah voi thawngthum lenglo le a thar ah voi zanga lenglo ngan a si.\nii) Greek tongih ' Thawkkhum' timi thawn a kalh aw (II Tim.3:16).\nHimi ruahnak in Thuthiangih a danglamnak pawl a thei lo, cu pawlcun Pathian huham cahnakih tuahmi an si zia an langter;\niii) Bible a thawknak, an thu rualnak, huham cahnak, thuanthu dik a sinak, asimcia nak, Thupuan le ziangkim thu thawn a ngan telnakpawl.\n1. Neo-orthodoxy (Milai nganmi thuanthu cu Pathian thu ah a cang)\nBaibal thu cu Pathian thu ah a cang. Milai nganmi a famkim lo mi le a sual thei asi, asinan a siar tu in a siar laiah Pathian in a hnenah cui Baibal thu hmangin thu a simmih thleng awknak a hmuh theinak dingah a hman tikah Pathian thu ah a cang.\nZiangtin thuanthu ngan thiam pai nganmi cu Pathian thu ah a cang thei ding?\nA siartu ih thinlung a khawngtu le a hman tangkainak ih zir in Pathian thu ah a cang ti cu (II Tim.3:16) ih ngan mi thawn a kalh aw.\n2. Partial View (Degree inspiration) (A then a lang thawkkhum)\nBaibal thu thenkhat pawl lawng Pathian thawkkhummi asi. Milai nganmi a siih sualnak a nei asi.\nA zaten a thawkkhum thluh (Complete or Full), Baibal sungih thu hmnuahhmuah Pathian thawkkhummi asi.\nA. Thuthianghlim Pathian thutkhummi sinak thu ttansan:\ni) II Tim.3:16), Thuthiang hmuahhmuah.\nii) Heb.1:1 Pathian in kamsang pawl hnenah thu asim, (Mipum.12: 6-8).\niii) 3) II Pet.1:21 Pathian hnen ihsin Khrih le a dungthluntu pawlin Thuthlunghlun cu Thuthiang vekin an sim, ( John 5:39, 47; Mth.5:18; Mak.7:13).\niv) Khrih in Thuthlungthar ngan asi lai ding thu a rak simcia, (John 16:14-15).\nv) Paul in thu a simmi kha Pathian simmi asi thu a sim, ( I The 2:13).\nvi) Peter in Paul ih cakuat kha Thuthiang tiah a sim, II Tim 3:15-16.\nvii) John in Thupuan kha thawkhummi asi thu a puang, Rev.1:1-3:2; 22:18-20.\nZiangtin thawkkhum asi?\n· Machanical (Diklo): Milai cu Pathian in khawl vekin a hmang.\n· Ruahnak thawkkhum (Diklo): Baibal sungih ruahdaan tlangpi pawl cu thawkkhum asi.\n· Verbal inspiration- tongfang tinkim a thawkkhum (Diklo).\nPawnlamah thawkkhum a sinak bawmtu kan hmuh theimi:\n1) A thu hla pehtlaih awknak (Semtirnak ihsin Thupuan tiang a thu hla pawl a pehtlai aw thluh ih a kalh aw a um lo).\n2) A thuanthu a rem awknak- Baibal sung ih thuanthu pawl hi pakhat le pakhat an rem aw theh.\nKhrih rak hmuh lawknak - Khrih a ra suak ding mi cu Baibal in Zesu suah hlan ihsin a rak simcia thluh.\n3) Khrih thu sim cia nak le a famkimnak- Khrih thu sim cia mi pawl a famkim nak in Pathian thu cu a dik in Pathian thawkkkhum asinak a langter.\n4) A zaten bu 66 a um.\n5) Mi 44 lenglo ih nganmi asi.\n6) Cangantu pawl- siangpahrang, lo thlo, mifim, ngakai, sibawi, ram uktu, scholar (thiamsangfilawr), zung hnatuan bawi upa pawl tla an si.\n7) Kum 1600 sungah a nungmi Pathian milai pawlin an nganmi asi.\n8) A sung um thu ih a huapkauhzia:\ni) Hmun – van le leilungpi\nii) Tikcu - a thawkin- a neknak\niii) Leitlun thuanthu\niv) Diknak thu\nv) Santhar fimnak (scientist) pawl hmuhnak thawn a milaw\nvi) Ram a huapkauhzia- tong 1100 lenglo in leh zo mi a si. (Sam 119: 89)\nPathian thu cu a hnget ih amah Pathian in a humhim:\n1) Hniksakmi asi, Thuf.30:4\n2) A Thianghlim, Sam 12:6\n3) Thawkkhummi, II Tim 3:16\n4) Pathian theihternak ih nganmi asi, II Pit 1:21\n5) Hnatuan a nei, Isai. 55:11\n6) A Hmun ringring, Mak.13:31\n7) Pathian in a thulun a ngaisang, I Samuel 15:22\n8) A thu ah umtu dinhmun cu a hnget ding, Mth. 7:24\n9) A thu cu bet theih asilo ih lakhloh theih asi lo, Thup.22:18; Thuf.360:6\nA. Pathian in milai hnenah a lar awknak thil pathum:\n1) Sersiammi in\ni) Sersiammi in Pathian a umzia an langter, ( Rom.1:19-20)\nii) Sersiammi in Pathian sunlawinak an langter, (Sam.19:1)\niii) A thilti theinak an langter, (Sam 19:1-6; Isai.40:25-26)\n2) Khrih sungih a nungmi thutak\ni) Zesu Khrih cu Pathian sinak (John 1:1-3;Heb.1:1-3)\nii) A milai sinak (John.1:14; Heb.2:14)\niii) Khrih ih testemony (Jnhn 1:18\n3) Baibal nganmi thu ah\nBaibal sungah Pathian sinak le milai sinak pawl an lang.\nA sersiammi Sem.1:1-31\nPathian in Thuthianghlim sungah amai thu, a sersiammi thu, a tumtahmi a duhdan le a hnatuandan pawl thu tla milai hnenah a theihter ih milai fimnak, thiamnak, thazaang le hman-rua pawl cu hmangin leitlun milai pawlin Amah thawn an pehtlaih awknak hrangah siseh, milai nuntu khawsakdan ding le pakhat le pakhat pehtlaih awkdan ding pawl thu tla cu a kumkhua hrangin Baibal sungah khum thluh asi. Thuthainghlim cu milai tong le nunphung bungrua pawl hmangin milai hnenah thieihter asi vekin Thuthianghlim Pathian thawkkhummi ti mi cu Thuthiang ngannak le simnak ih an hman mi tongkam kha thawkkhummi asi tinak asi loih Thuthiang sungih thu pawl sawn cu "Pathian hnen ihsin suakmi thu " asi tinak sawn asi. Curuangah ziang tik khalah Thuthianghlim cu simsuah asi tikah Pathian in ziang thutak kha milai hnenah a theihter duh timi a thupi ringring.\nII. THUTHIANGHLIM CU MILAI NUNNAKTLUNAH THU NEI TU ASI.\nPathian thu cu a thleng aw dahlo, a nungmi thuneihnak nei asi. Ziangvek dinhmun le milai nitin nun khalah kumthawng siar rei ihsin mialai in an rak nunpi vekin nunpi dingmi asi (Sam.19:7-11,19:160; Math.24:35;Rom.15:4;Heb.4:12;I Pet.24:25).\nPathian thu cu ziang a si?\nA kumkhua in a hmunmi asi, Isai.40:8.\ni) A zaten a famkim thluh ding, Matjh 5:18.\nii) Lei le van an hlo ral ding, asinan Pathian thu cu a hloral dah lo ding, Mth.24:35.\niii) A kumkhua in a hmun ringring ding, I Pit.1:25.\niv) Sankhuk in a hmunmi asi, Sam. 119:89,160.\n1) Milai nuntu zirh awknak le hman awknak ding hrangah Pathian thawkhummi, asi II Tim.3:16-17.\ni) Thlarau Thianghlim kaihhruainakin Pathian mi thianghlim pawlin an ngan, II Pet.1:21.\nii) Pathian thutak cun nitin nun khawsakdan ding lam mi a khihhmuh, II Tim.3:16-17.\na) Cucun lam mi a hruai (mi a zirh), Sam.25:4-5; 94:12.\nb) Nun mi a rem, (Sualnak a lailang) Heb.4:12.\nc) Lam mi a hmuh, Sam.15:8-9; 119:9.\nc) Diknak lamzin ah mi a zirh, Heb.5:13-14.\nd) Pathian hmantlak mi a siter, I Pit.1:22-23; II Pit.1:3-4.\ne) Thiltha tuah dingah mi a hmang aw ter, I The.2:13.\n2) THUTAK asi Jn.17:17\ni) Pathian thu hmuahhmuah cu Thutak asi, Sam.119:151,160.\nii) Rundamnak Thuthangtha cu Thutak asi, Ephe.1:13.\niii) Thutak sungin hrinmi na si, James. 1:18.\niv) Thutak tongkam cu a dik le a sinak vek ciah in milaiin kenkawh dingmi asi, II Tim.2:15.\n3) Thlarau huham cahnak anei Jer.23:29\ni) Thilti theinak nei in khatlam le khatlam a hriammi khandaih hriam hnakin a hriam sawn mi asi, Heb.4:12.\nii) Thlarau sual nehnak ralthuam hmanrua tha asi, Ephe.6:11-17.\niii) Satan hmanrua pawl nehnak ah hman dingmi asi, Mtjh.4:4-10; Ephe.6:11,17.\niv) Thutak cun ralpa hnakin fim deuh ah mi a tuah, Sam.119:98;Eza.10:3;Isai.66:2,5.\n4) Na lamzin a lo thianhlimter ding Sam.119:9\ni) Pathian thu sungin thianhlim na si, Jn.15:3;Ephe.5:26.\nii) Pathian tongkam in ti thianhlimnak a um, Jn.17:17.\niii) Thutak nunpi nakin thiamnhlimnak asi, I Pit.1:22.\n6) Thutak cu nun tungding tu asi Dung.20:32\ni) Riahsiatnak canah thazaang petu asi, Sam.119:28.\nii) Cawmdawltu asi, Sam.119:116.\niii) Thinlung hliam, tuarpawl hrangah mi thlakamtu asi, Sam.119:50,92.\niv) Ruahsannak, Sam.119:49;Rom.15:4.\nv) Daihnak mi a pe, Sam.119:38.\nvi) Zalennak mi a pe, Sam.119:45;Jn.8:32.\n7) Thutak cu amah le amah a famkimzia a lailang aw aw, II Pit.1:3-4.\ni) Thu ngai lo pawl nun a sim, Jer.6:10.\nii) Bet ding khal a um loih lak hloh ding khal a umlo, Dan.4:2.\niii) Thutak bet le hlawnhloh cu tihnung asi, Thuf.30:6;Thup.22:19.\niv) Thutak lenglamah thuthangtha lem na sim asi ahcun khak tuar le anse dawng na si, Kal.1:8-9.\nv) Thutak lakkawi cu siatralnak asi, II Pit.3;16.\nvi) Nintin nun khawsak dan hrangah zirh awknak a tel, Rom.15:4; I Kor.10:6,11.\nvii) A hloral mipawl hrang ahcun Thutak cu atnak asi, I Kor.1 :8.\nviii) Mi bumnakah daithlang in Thutak cu hman ding asilo, II Kor.2:17.\nix) Ti-thianghlimmi le a thiangmi asi, Sam.12:6;19:8.\nx) Fiahzo mi asi, II Samu.22:31; Sam.18:30; Thuf.30:5.\nxi) A hmunmi asi, Sam.19:7.\nxii) A kumkhua in a dinghnge,t Sam.93:5.\n8. Thutak cun Pathian tumtahnak a tuah famkim ringring, Isai.55:11.\ni) Thuthianghlim cun Khrih ih thu a dikzia a sim, Jn.5:39.\nii) Mi pakhatkhat kha Khrih ah zumnak nei dingin lam hruaitu asi, Rom.10:17.\niii) Zumtu pawl nunah hna a tuan, I The.2:13.\n9. Thuthennak tahfung asi, Jn.12:48.\ni) Thutak pom le pom lo thu in mipakhat ih sankhuk nun lai a rel, Jn.5:24,38;8:47,51.\nii) Thutak cun mialai thinlung tumtahnakpawl parah thu a then, Heb.4:12.\n10. Thutak cu na sunglam nunah hmun luah ding asi, Kol.3:16.\ni) i) Sualnak hrial thei dingin mi a bawm, James.1:22-24.\nii) Pathian Thutak na ngai tikah thlawsuah mi na si, Lk.1:28, Jn.13:17; James 1:25.\niii) iii) Pathian Thu na ngai tikah thlaraulam thu thuthen theinak na nei, Heb.5:14.\n11. Thutak cu hna in theih men ding lawng a siloih nunpi ding a si, Mth.7:24-27.\ni) Theitu lawng si loin nunpi tu si ding, James .1:22-24.\nii) Pathian thu vekih na nun tikah thlawsuah mi na si, Lk.11:28; Jn.13:17; James.1:25.\niii) Pathian thu lun tikah thlaraulam thu thleidan theinak neih asi, Heb.5:14.\n12. Pathian tongkam suak Thutak cu milai nunnak asi, Dan.8:3; Mth.4:4.\ni) Pathian thu ah ziangkim a famkim, Job.23:12.\nii) Pathian thutak cu khuai tizuu hnakin a thlum sawn, Sam.19:10.\niii) Pathian thu hnuai ah thanlennak a um, I Pit.2:2.\niv) Pathian thutak ih nun cu lungawinak asi, Jer.15:16.\nv) Pathian siahhlawh pawl cu zumnak thutakin cawmdawl an si, I Tim.4:6.\n13. Nunnak lamzin hruaitu eng asi, Sam.119:105.\ni) Theih theinak eng mi a pek, Sam.19:7;119:99,104,130.\nii) Tluk siatnak ihsin mi a humhim thei, Sam.119:9,165.\niii) Thim lakih a eng mi eng a si, II Pit.1:19.\niv) Lam hmuhtu eng mi a pek, Thuf.6:23.\nIII. BAIBAL THU THEIFIANG SIMFIANG THEI DINGIN\nBaibal kan zir, hliakhlai, simfiang tikahah theih dingmi pahnih\nA. Baibal cu milai ih nganmi asinak\n1. Baibal cabu pakhat cio hi anmah le ram, tikcu ih zirin tumtah nei ih ngan mi an si. Ziangvek dinhmunah ziangvek thu ruangah, ziangvek tumtaknak thawn nganmi asi ti kan theih a tul.\n2. Cauk pakhat cio hi thuanthu pakhat le milai nunphung pakhat sungah mil aw in nganmi asi. Milai thuanthu pakhat a cangmi thawn pehpar in le cumi milai pawl nunphung le nuntudaan le tong pawl hmangin nganmi a rak si.\nBaibal cabu pakhat cio in a ngantu ih ca ngandaan (style) le tongkam in ngan asi.\nB. Pathian nganmi/ tongkam a sinnak\n1. Baible ah thuthup a tel (Eph. 3:4,9). Ca ngantu milai in amai palung ih suakmi si loin Pathian hnen ihsin a ra mi thuthup a tel.\n2. Baibal pakhat le pakhat hi an rual aw in an rem aw thluh. Thuthianghlim pakhat le pakhat an kalh aw dah lo.\n3. Baibal sungah a um mi thutak cu kumkhua daih thutak asi (Tikcu pakhat le thuanthu pakhat thawi mil aw in nganmi a rak sinan a sung um thutak pawl cu a kumkhua hrang asi).\nBaibal Simfiang Daan Daanthlangpi\nA. Gramatical (cangan daan) vekih simfiangnak\nTongkam bungrua pawl san zirnak. Cabu ngan lai ih an tongkam hman daan le tongkam pakhat ih san a rak neihdan pawl le a san a thleng aw mi le hmandan a thleng aw mi pawl theih ding in zirnak. Cuticun, Baibal an ngan laiah ziangvek san neiin tongkam an hmangih tui kan sanah ziangvek tongkam in Baibal thutak an simin a lailang thei ti ka theithei.\n2. Etymology-tongkam hrampi zirnak\nBaibal ah a hmanmi tongkam pakhat hi khui tawk ihsin a suak ih ziangti vekin hmanmi a si ti thei dingah zirnak. Cucun, ziang tivek san nei in Baibal ah hman a si ti theihtheinak mi a pe.\n3. Philology-tong zirnak\nHnam pakhat le pakhat kar lakah himi tongkam hi ziang tivek in an hmang ti thei fiang thei dingah zirnak. Cumi theih fiang tikah Baibal ih hmanmi tongkam pawl hi a tikcu le hmun ih zir in ziangvek san a nei ti theihfiang theih asi.\n3. Morphology-tongrem daan pawl zirnak.\nHnamkhat le hnamkhat tongthluan kan hmandan a bang aw lo cio ih Baibal ngan thawk nak ih an hman mi tong thluan pawl cun kan mai tongin ziangvek san a nei ti kan theitheinak asi.\nB. Thuanthu vekih simfiangnak\nCa ngan laiah ziangvek buainak le milai thuanthu a cang rero laimi a um ih ziangvek thu ruangah ca cu ngan a rak si ih zo pawl hnenah ziangvek thubuai le thu tluangthlam pawl cu ngan asi ti thei dingin ziar a tul.\nZovek minung in zo hnen ah ca a ngan ih ziangtin a thu pawl a dawng ih ziangruangah a sim in caah a ngan ti theih a tul. A ca ngantu le a ca nganmi ah a sim duhmi milai pawl pehthlah awk nak pawl khal theih a tul.\nZiangtik kumah le ziangvek caanah ngan asi ti theih a ttul. Cuitlunah ca ngan laiah ziangvek milai pawlin ziangvek thuanthu an rak fehpi ti theih a ttul.\nCa ngan tu in ziangvek tumtahnak thawn ca a rak ngan ih ziangvek tthathnemnak ruahsannak nei in ca a rak ngan asi ti theih a ttul.\n5. Thuanthu thawn a peh tlaih aw mi thu pawl\nCa ngan laiih thuanthu thawn a peh tlai aw mi milai thuanthu, hnam nunphung, politics, sumdawnnak lam, ei hawlnak lam, sakhuanak, milai san thuanthu, thiamnak lam le a dang milai thuanthu pawl tla theih a ttul.\nC. Ca sung ngan vekin simfiangnak\n1. Genre – ca ngandan kalhmang\nZiangti vek ca/calai in ngan asi, thuanthu, hla, kamsang simcianak, bezai, nunthuleng, thufim, maw ziangvek ca in ngan a si ti theih a ttul.\n2. Structure – thu belh khawm dan\nZiangvek in thuthlangpi pawl cu cabu sungah rem khawm an si ti kan theih a ttul. Thudung le thuhmai theih a ttul.\n3. Figures of Speech – Ttongkau seh\nTahtthimnak, khihhmuhnak, suangtuahnak, ttonglinglet, ttong ngiofio, tong irhsit, hro nak, forhfialnak, maw ziangvek ttong kauseh hmangin simmi (nganmi) a si ti theih a ttul.\nBaibal san neihterdan pahnih\n1. Deductive Method ( eisegesis)\nMimal ruahdan a hmaisa ah retin thuthiang sungah thu ttansan hawlin milai ruahnak cu a dik a si tiah simfiang tumnak asi.\n2. Inductive Method ( exgesis)\nThuthiangin ziang a sim ti zoh hmaisa in Thuthiang san cu ca ngantu in a sim duhsan vekin hliakhlai simfiang hnu ah tulai kan san thawn mil aw in ziang san a neihter, ziang kan hmang ding ti le kan zir dingmi pawl khaikhawmnak asi.\nCutin Baibal cu kum 3450 lai rei ihsin ngan thawk mi asi ih kum 1550 sungah ngan thluhmi asi. Tuihlan kum 1900 rei tlukah Greek le Hebrew ttongin Pathian mithianghlim 40 lengloiin Pathian hnen ihsin thu an dawn mi pawl cu ngan a si. Thuthlunghlun cu BC 400 hlanah le Thuthlungthar cu AD 100 hlanah felten ngan thluh mi an si. AD 400 hrawngah Pathian thawkkhummi Thuthianghlim cabu pawl cu Thlrarau Thianghlim hnattuannak le zumtu kawhhran pupa pawl hmangin finkhawm thluh asi hnu ah Baibal bu 66 cu Bibal cabu pakhatah tuah in Pathian Thuthainghlim le biaknakah hruai awknakah hman dingah pom thluh a rak si. Cui hnu ah zumtu pawlin Thuthianghlim cu harsatnak, siatsuah tumtu, le dodalnak tampi lakah an rak fingkhawi, kilhim, kenkawh ringringih miphun tampi le ram tampi ah Pathian le milai karlak pehtlaihnak lam hruaitu hmanrua asi. Cutin kum le caan a rei vivo ih nuntu khawsak dan khal a thleng aw vivo vekin tongkam hmandan khal a thleng aw vivo tlunah Pathian thu cu milai ttong phun tampi ah leh vivo asi tikah zocio khalin Pathian thuthianghlim cu a san let sual tahratin thuphan kan per lo nak dingah le Pathian thuphan kan puh pang lo nak dingah ziangvek Baibal kan hmang khal asile fimkhur zetin kan zoh ih Thlarau Thianghlim bawmnbak le lamhruainak in kan fehpi le kan nunpi a ttul asi.


Chin Thuthang Archives - Page 155 of 163 - Chinland Today Media\nLairawn Calai Mipawl Tongkhawmaw\nLairawn Calai Mipawl Tongkhawmaw A ni: June 24, 2012 (Zarhpi ni) A hmun: G.C.E.C (Saya Josiah Mang Lian Tlung inn) A teltupawl:\nby CT Media ·\tJune 27, 2012 ·\nVictorian School of Languages cun Australia, Melbourne ih Chin (Hakha) calai zirnak tlawnginn hmun thar onnak cu 23th July, 2011 ah Croydon Secondary tlawng inn ah an nei. Hi cazirnak tlawnginn hmun thar onnak ah cathiampawl le tlawngkai tha pawl lawmman peknak khal neih cih a si. Tlawngta nauhak 100 lenglo in zarhte ni tinte in zirnak an nei ringring […]\nby CT Media ·\tJune 24, 2012 ·\nNew Delhi ah CCYI Khawmpi a vei (2)nak cu DBCF biakinn ah 19.6.12 zan ah hluanghlaizet in neih a si. Cuih CCYI khawmpi ah Zirnak Hlawhtling Pawl Sunloihnak cu thupi hleice ih neih a si. Cuih zan ahcun kawhhran pi pali a si mi DBCF(Delhi Burmese Christian Fellowship), ZCF (Zanniat Christian Fellowship), GBC (Gospel Baptist Church) le LFBC (Living Faith […]\nby CT Media ·\tJune 21, 2012 ·\nIndia ram ih North-East mi pawl cu India ramsung an fehnak kip ah hmuhsuam le nautat an tuar ringring ruangah Ministry of Home Affairs(MHA) hnenah ah humhim dingah dilnak ca an kuat. Tuihnu ah India ram ih tlangpar mipawl India mipi dangin nautatnak thawn “Chinki” tvp an terh tikah a teertu kum 5 sung thawngthlak dingah relcat a si zo. India […]\nby CT Media ·\tJune 19, 2012 ·\nMai Cherry Zahau cu ICA palai hmin in New Dehli ah a ratlawng ih Chin mi upa le mipi pawl thawn tawnawk ih thu le hla relkhawm le suhawknak in caan a hmang ti’n thuthang kan ngah. Mani 16.6.12(Sat) ni nahzi 1:00 pm ah Falam Refugee Organization EC upa pawl thawn FRO zungah kawmawknak an nei ih nazi 2:30 ihsin 5:30 […]\nby CT Media ·\tJune 17, 2012 ·\nFalam Pawlpi Malaysia ( FPM ) in Falam Refugee Organization ( FRO ) zung hnatuantu ding Assistant Coordinator hrangah 03.06.2012 ni ah interview tuahnak anei ih Salai Piang Lian Sum cu Assistant Coordinator si dingah hrilsuak asi. FRO Coordinator Reuben Van Lian tei’ innsungsang cu Australia ram feh ding in thisitnak an neih zo ruangah a aiawhtu ding tarlangnak ca […]\nby CT Media ·\tJune 16, 2012 ·\nGuinness World Records 2012 Hminsin Tuahnak Ah Chin Mino Pawl Tel Ve\nAustralia ih mino 3000 lenglo ih Guinness World Records 2012, hminsin tuahnak ah Chin mino 16 lenglo Victoria, Melbourne ihsin an tel. Kan dung zarh June 8-11, 2012 ah Australia ih Kawhhran 69 lenglo ih mino 3000 lenglo tawnawk khawmnak ah minit 2 sung an ding ih Guinness World Records 2012 an tuah tiah thu kan dawng. States Youth Games […]\nCT | June 8, 2012 Global Falam Youth Organazation (GFYO) pawlih hoha nakin pi 440 sau kalbak Chin State ih Kalbak saubik cu tuah suak a si tiin thuthang kan ngah. Hi kalbak tuahnak dingah Kawlram paisa Kyat in ting 40 tluk cem ih tuahmi a si. May 7, 2012 ihsin District lam, Mah-yah-kah le Municipal pawl hnen ih siannak […]\nby CT Media ·\tJune 8, 2012 ·\nKuala Lumpur Ah UN In Beunakhawltu Pawl Bio-Data Lak Ding An Cawl Sung\nUNHCR cun Malaysia ramsung um beunak hawltu pawl bio-data cu 2012 kum April 9 ni ah Alor Star state in lak a thokih May 25 ihsin Kuala Lumpur um Chinmi pawl Bio-data lak ding cu UNHCR lam tuanvo neitu in cawl hrih ding tiin thu asuah ruangah Kuala Lumpur um Chinmi pawl bio-data lak ding ni cu cawl hrih sung […]\nby CT Media ·\tJune 4, 2012 ·\nLaitlang thlanglam Mindat peng ih Nga-Shaung (Ng’ Ghong) khua ah tlawngkai nithum zan ah khan Christian pawl Pathian an biak khawm lai ah khawsungmi Buddhist mino pa 9 pawl in an hnai hnawk hai ih an kut khal an thlak. Laimi Buddhist mino pawl cun Pu Kee Law ih inn Gospel Baptist Church pawl Pathian biak khawmnak an neih lai […]


Sunlawinak Peengtertu - Chinland Today Media\nJanuary 16, 2010 12:08 am·0 comments\nCuruangah thil ka tuahmi hi ka hmin hrang lawngah ka tuah; ka hmin cu thangsia in ka umter thei lo; sunlawinak khal keimai’ taa lawng a si ih zohman in an co lo ding,” tiah a ti. -Isaiah 48:11\n– Seemtirnak 39-40\n– Matthai 11\nKhuahlan thuanthu zingzoitu Barbara Mertz cu Izipt siangpahrang Pharaoh Ramses II parah a vuihram. A nganmi cabu Temples, Toms, and Hieroglyphs sungah, “Ramses hi nin a umtuk; a hmel, a zuk, a hmin pawl cu Izipt ram ih phar a hrek tluk tlunah ben in an um lai,” a ti. Ramses cu sunlawinak a hiarhalzet ih Izipt biaknak in Pharaoh cu pathian a si tiin a zirhmi parah a nuam aw.\nRamses ih sunlawinak duhtuk thawn a kalh awmi cu Paul le Barnabas ih lungput hi a si. Milem a bia mi Listra khua ih mipi in a suah thlak ihsin a ke a awlmi mizeng pakhat an damter an hmuh tikah, “pathian pawl minung bangtuk ah an cangih kan hnenah an rung a si hi,” (Tirh.14:11) an ti. An puithiam in cawcang pawl le pangpar pawl run keng tahrat in an hnenah rawithawinak pek an tum tikah, “Kannih hi nanmah bangtuk milai kan si ve. A tthahnem lomi thil nan tuahnak ihsin … Pathian nung hnenah nan kirnak dingah Thuthangttha sim dingin kan ra a si,” (c.15) tiah an el.\nPathian hrangih hna kan ttuan suakmi parah dungthluntu pawl kan zuam lo. Cutin kan zuam asile sunlawinak peengtertu pawl kan si ding. Ziangkim kan tuah kan ttuanmi parah Pathian in sunlawinak hmuahhmuah co dingin tuah uhsih!\nZiangkim kan tuahmi parah,\nTtongkam, tuahnak le thuanthu,\nBawipa lungawiter dingah tuah siseh,\nSunlawinak hmuahmuah Amah hrangah siseh.\nMinung ih tumtahnak tumbik: Pathian sunlawinak hrangah.


Kawlram Mi In Thailand Ram Ah Nunau Nauhak Te A Ru !!! – Meifar\nThailand, Chiang Mai Province ramsung ih um nauhak kum 2 mi cu a hlo ih het le chet tin an hawl rero nan an hmu thei lo, ni 3-nak ah an rinhlelmi Kawlram pa cu thu an sut ih a sim duh lo lawk. Napin thu an sut ciamco hnu lawngah a retnak hmun a sim thei ih a that lo thu khal a sim.\nCutin, police pawlin lamzin khihhmu dingin an hruaitel ih banhla hmuan ih thlamte sungah thacau zetin nauhak te cu arak it hnianghni lai an hmu, Kawlram pa in nauhak cu a ruk hnuah puk sungah a ret.\nCutawk puk ihsin nauhak te cu arak tlansuak thei ih banhla hmuan ah lutin thlam sungah a relh. Nauhakte ih nu kum 23 mi Mali Pasi khal a fanu Nong Gina an hmuhsal ruangah lungawi aipuang in a tap rero.\nMali Pasi in “Ka fanu Gina ka hmusal cu ka lungawi tuk, suaksal vek ka si” tin mitthli thawn runsuaktu pawl hnenah a sim thei. Gina cu a nulepa in siizung ah an fehpi ih an tuamhlawm rero lai, Chiang Mai police pawlin nauhakte rutu cu an kai ih sakhan ah an hruai. A hmin cu Mr Siew ti lawngin an thei, kum 44 mi a si.\nCun nauhakte ih pa Mr Suriya Wongsilarung thawn rualpi aw an si. Thailand police pawlin thu an sut ih Mr Siew in nauhak a ruk thu a phuangaw, a ruknak san cu “Ramlak ah khuasia ka tongih nauhak umpi a duh thu in sim, lamlak ah Nong Gina ka hmu ih ka kai. Puk sungah ka tanta ih tupi khuasia le tlangpar khuasia pawl thawinak hrangah ka ret” a ti.


CHINMI LE SOCIAL MEDIA - Hre Mang\nCHINMI LE SOCIAL MEDIA\nAmerican president lakah President Obama hi presidential campaign ah social media hmang hmaisa biktu asi. Hmanlarbik mi social media pawl tla cu Facebook, twitter, YouTube, le email, tvp tla an si. Chinmi pawlin social media kan hmannak cu tuihlan kum 10 sung ihsin asi ti theih asi. Chinmi pawl lawng si loin leitlun pumah social media senpi vangtlang in an hmannak hi a rei hrih lo. Santhar ah social media hi a thaamah pawlkomnak, pehtlaihnak, thuthan awknak le sihcih awknak hrangah biaknak, mibur pawlkom, politics, pursum leilawnnak le miphun thuanthu, tvp ah thathnempi dingin ruatthat hmanthiam tul zet asi. Santhar bungrua, hmanrua thatha a suak vivo vekin santhar minung pawlin leitlun khawmual tinah a thleng aw rero mi milai pehtlaih awknak hmanrua pawl hi Chin mi pawlin kan hman thiam le thathnempi ding hi tuisan minung pawl le a ra lai dingmi tesinfa pawl hrangah thil thupi zet asi.\nPupa san minung pawlin an rak ruahban loin tuisan minung umnak hmun a tekdarh theh. Leitlun fimthiamnak khal a thangso cak tuk. Santhar milai pehtlaihnak hmanrua pawl thazetin hmanthiam asile tuisan minung leitlun killi ah a then aw mi khal mitthep karlo ah pehtlaih awk theih asi zo. Ramthen le tipidan in pehtlaih awknak a dal nawn lo. Miphun hlohlo nak ding hrangah siseh sunglekhat hrin le hnam, miphun pawl pehtlaih awknak hrangah siseh mibur, miphun, nunphung khaikhawmtu, senpi lungrual tlangmi milai nun thuthlung remkhawm theinak ding le biaknak zumtnak thu rual tlang theinak hrang khalah ciahneh awknak hrangah siseh man nei zetin hman thiam ding thil thupi zet asi.\nKum upa deuh pawlin email, tlang cabawm, pawl cu an hmang tam zet. Asinan social media, Facebook, YouTube, Twitter pawl cu mino deuh pawl lawngin an hmang tam ti theih asi. America le ramthangso pawl ahcun political campaign, biaknak lam thuthangtha simnak le pehtlaihnak, pursum leilawn, faklarnak, pawlkomnak, le milai pehtlaihnak, zirnak citintian in social media pawl cu hmanrua that zet le thupi bik pakhat vekin hman asi zo. Leitlun ram thangso pawl hnak hmanin miphun minung malte asimi le leitlun killi ah a tekdarh mi Chin miphun pawl hrangah social media pawl hi hman thiam ding a thupi sinsin. Zuk, video, le cangan mi pawl thawn pehtlaih awknak hmanrua pawl hi man tampi cem loin catbang loin neih theih hmantheih ringring asi. Internet hmangin santhar san minung pawl in TV, thuthang ca, zuk, video, movie, hla le zuknung tintian pehtlaih awk theih, hlawm awk theih asi tikah hi pawl man nei zetin a tulnak vekin hman thiamnakin santhar santiluang in a nawr rero mi Chin miphun thuanthu cu thatzetin humhim, le tuahthat, nunter theih asi ti khal a fiang zet asi.\nAmerica ram um, tleirawl tlawngta pawl lakah social media account nei lo an um hmanah mi malte lawng an si ding. Santhar minung pawl in internet, mobile phone, ipod, ipad le tablet pawl thawn internet an hman tikah hmaitawn in hmuhtawn awk lo mi hlaral minung, rualpi, sungkhat, duhdawtmi le duhdawttu, phurnak bang aw pawl catbanglo in pehtlaih ringring asi. Khrih Thuthangtha karhzai ternak ah siseh zumtu pawl nun pitling an neih theinak ding hrangah thuthatha sim zirh awknak, pehtlaih awknak hrangah siseh zum lo tu pawl hnenah Thuthangtha simsuahnak hrangah siseh biaknak lam khalin hman tangkai thiam a thupi zet asi.\nTahthimnakah, Falam Christian Church of Indianapolis in 2008 ihsin YouTube account a neihmi ah video 1,766 a umih voi 146,523 zohzo asi. Vimeo ah sermon, Pathian thu simmi video 362 a nei ih Thuthangtha simtu mi 50 lenglo thu simmi a um. Santhar minung pawlin mai umnak ciar ihsin online ah internet in video, zuk, thuthatha an zoh, an siar, an zir in an ngai thei vekin milai nun thawn a pehtlaih mi, Chin mipun thawn a pehtlaih mi, bianak, milai nunphung, fimnak le thuatha pawl internet ah a tam theibik le a rang thei bik in mi zokhalin lei killi ihsin an zoh, an ngai, an siar thei dingin ret thei ringring hi thil thupi, hmanrua thatzet Pathian in santhar fimthiamnak hmangin in pek mi asi. Roman Catholic Pope in twitter account a nei ve ih followers million tampi a nei. Cutin thutha cah duhmi a cah ve theu. Bawipa hmin sunlawinak hrangah social media pawl hman thiam cio a thupi.\n“Justice for Jessica” timi India movie pakhat cun Jessica ih thihnak thu ah India thuthentu (court) in a thattu pa, milian fapa cu an luatter tikah social media hmang in nasa zetin campaign an tuah tikah India central government in Jessica case cu an on saksal. Cuvek in santhar minung pawl nuntu khawsaknak ah cozah kumpi in siseh khawsung le pursum leilawnnak, biaknak lam thu ah siseh mibur, senpi vangtlang le bulpak nun ah siseh dik lo nak, nekcep awknak, palzuut awknak pawl doneh thei ding khalin social media pawl hi hman thiam a thupi zet asi. Voikhat cu USA ih congressman pakhat a taksa lawngpi (bawngpite cu a hruh) kha online ah a zuk a tar ruangah mipi pawlin nasa ten an sawisel ruangah a hnatuan ihsin a suah phah. Cuvekin thatnak that lonak, zoh mawilo, nekcepnak tuar, nuncan ziaza mawi lo pawl a theihtu in mipi theih dingin online social media ah hmakhat te ah thlenter asi tikah senpi vangtlang le miphun, rampi hrangah thatnak, bulpak canpual humhimnak le thansohnak hrang khalah hman tangkai theih asi fawn. Voikhat cu America mi pakkhat kha Middle East ramah an kaih. An kaih ve ten palik motor sung a thlen ve ten a twitter account ah “arrested” (kaingah) timi cafang, tongkamkhat te a kuat (twisted) tikah leitlun pumhuap ah a ummi amai twitter account ih rualpi ah a ret mi pawlin second rei lo te ah an rak theih tikah USA cozah official pawl hmakhatte ah an sim lohli. Cutin thawng inn sungah rei um man loin suah asi. Cuvek in thatnak hrangah social media hi Chin mi pawl hrangah nasa ten hman thei ding a thupi.\nNunphunglam zoh asile khua hlan pupa pawl nunphung cu a hlo sinsin. A bik takin leitlun killi ah a tekdarh mi Chin miphun pawl hrang ah laitlang, lairam ih nunphung mawi le nuntu khawsak dan mawi le tha pawl hloh lo dingin siseh lei killi ah a tekdarh mi kan miphun pawl cu ruantlang ten santhar nunphung pakhat, cawncawp le sarcawp nunphung le pupa nunphun lak ihsin athami la kawmin, santhar nunphung ruantlang ten kan kenkawh vivo theinak ding hrangah siseh social media kan hman thiam a thupi sinsin. 2013 Chin National Day, Hakha ah an tuahmi thu ah zubel cu kawl bawi upa le Chin mi rinsan zetmi pawlin an in lai zuk cu social media sungah an tar tikah nasa ten leitlun hmun dangdang ihsin Chin mi pawlin simmi an neih phah. Cun President Obama kawlram a tlawn tumah President Obama in Daw Aung San Suu Kyi ih biang a hnam lai zuk kha online social media ah an rak thlah tikah leitlun killi ihsin mi tampi in a selam a thalam, kawlram nunphung thawn a kaih aw maw, tiah an sim cio. Chin Affairs Minister Pu No Tha Kap in President Thein Sein thawn an zuk facebook ah a rak post tikah mi tampi in tongkam an rak bet ih thazang an ngah thu an sim. Cun Chin National Day, Chin New Year Fetival, Chin nunphung lam, thuam, nuntu khawsak, nawm awknak, tongkam hmanmi le hla, cangvaiih dan pawl online social media ah thlah asi tikah mi tampi in nundan awlsam ten zir awk, cawn awk, theihawk ter theih asi tikah a thami ciahneh awknak hrangah hmanrua tha asi fawn. Nunphung hrangah social media nasa ten hman thiam a thupi.\nSanthar thuanthunung ruangah eltheihlo in leitlun killi ah sunglekhat, khawkhat, khawhrhan khat milesa, hrinkhat milesa pawl thenthek awk theh asi.Sihmansehla, hmun tin kiltinah a thenthek aw mi Chin milesa pawlin mah le sungkhat, hrinpi, khawpi, kawhhranpi, thurualpi, phurnak bang aw pawl tla social media hmangin pehtlaih awk asi tikah nasa ten pehtlaih awknak a thatter, catbanglo in sihcih awknak a neihter tikah sungle khat, hrinpi le cipi, miphunpi, pawlkompi, phurnak bang aw pawl tla tuantlangnak, sihcih awknak tha a neihter asi. Tahthimnakah, Zawlte khua mi , Ngun Rih Lian bawhlungsit thiam cu a bawhlung sit lai, China ramah a fehnak zuk pawl, miphun dang pawl thawn an kuah aw ih laksawng an lawm lai, tvp zuk mawi zetzet Facebook, social media ah an rak tar tikah mino, fala tlangval tampi in an rak hmuh tikah an tha a tho in an pehtlaih awk phah. Cuvek in miphun, hrin le hram, pawlkom, phurzawng bang awpawl pehtlaih sihcih awknak hrangah social media pawl tha zetin hmanthiam a thupi fawn. Cutin fala tlangval nupi pasal hawl awknak ah siseh santhar minung pawl ruahnak le lungput hlawmkhawmnak hrangah siseh social media cu hmanrua tha asi.\nHnihsuak hi leitlun miphun zapi ten an neih mi asi. Sa-taih (post) sungah cathlap thawn ca kuat awk tikah zohman in tipithuamthum danah a ummi sungle khat cakuatnak ah hnihsuak sai an um dah zik lo. Asinan social media hmangin lei killi ah a then darh aw mi santhar minung pawl cu hnihsuak citintian, nunphung langtertu pawl tla hlawm awk theih asi. Tahthimnakah, Facebook sungah “capoh hnihsuak” timi group cun lai nunphung, khawte hnihsuak le an vak sukso nak ramdang miphun dang pawl hnihsuak capoh tiang hlawm awk asi tikah pehtlaih awknak a thukter in a nungmi mibur pehtlaih awknak a neihter hai asi.\nCutin social media hmannak in tong, nunphung, thuam, thu hla, ram, minung, thuanthu, thiltha, thuanthunung le hlun, duh um le tihnung um pawl, tvp ziangkim milai nunthawn a pehtlaih mi pohpoh zuk, video, cangan in siseh catbang loin hlawm awk asi tikah a nungmi le a cak zetmi mibur, bulpak, miphun le pawlkom pehtlaih awknak thazet a suahter asi. Pawlkom, mibur, veng, le phurnak bang aw pawlin ziangtin santhar hmanrua tha, social media pawl hi kan san minung pawl thatnak hrangah kan hmang sinsin ding timi zir, hawl, le hman tangkai thiam ding hi thil thupi zet, santhar bungrua, Pathian in milai fimnak hmangin in pek mi asi. Bawipa Pathian hmin sunlawinak hrangah social media hmang cio uhsi. Miphun hlohlonak hrangah le thiltha tuahak hrangah social media hmang uhsi.\nCangantu: Rev. Hre Mang, Pastor @ Falam Christian Church of Indianapolis, USA. Zirnak, B.A. in political Science, (Hartwick College, New York, 2002); M.P.A. Master of Public Affairs (Indiana University, Indiana 2005), B.Th. & Th.M, Theological Studies (India campus, 1999). 1988 ah Mandalay University kai lai ihsin Burma rampum buai ruangah kawlram suahsan in “8888” tlawngta cangvaihnak teltu asi. 2000 ah US Congress ih tuahmi scholarship program thawn USA ah feh in tlawngkainak pehzawm in siseh Indiana State government hna kum 7 a tuan hnu ah Pathian kawhnak cohlang in pastor a tuan. Zirnaklamah Ph. D. in Leadership, Tennessee Temple University ah a zir rero lai.


VCTH le Salai BA Thang suhtonnak | VCTH\nHome » Interview » VCTH le Salai BA Thang suhtonnak\nBy vcth on January 4, 2016.\nVCTH in 2016 kum thar cibai kan lo buk. VCTH a lengtu nan zaten parah Pathian ih diahnak, duhdawtnak le thluasuah a phunphun nan tlun ah leng hram seh tiah thlaza kan cam. VCTH in 2016 ah thazang thar thawn mipi hrangih a tha hnem sinsin mi si ding kan zuam. Thazang thar thawn ke kan kar thoknak ah Chin mino lakih kan rinsan mi RFA Chin Program le DVB Chin program tuanvo laktu Salai BA Thang thawn suhtonnak in kan rak thok ding.\nVCTH – Na thuhla tawi in sim thei pei maw?\nBA- Ka Hmin ngai cu- Salai Bawi Aung Thang a si. Kapa cu Salai Ram Ling Hmung a si ih, Ka nu cu- Mai Hling Za Lam (Kuki mi) a si. Falam Khua ah ka suak ih Rangoon ah ka thanglian.\nVCTH- Media lam na rak tel thok vivo dan in sim thei pei maw?\nBA- Ka Pa siseh, Kapu (Kapa ih pa) siseh calai lam ah hlawhtlingtu, mi nih thei zetmi an rak si. Ca siar kha cu- kapa nih kan nauhak lai ihsin zarhtin suak shwe thway tivek, Tayza tivek pawl in lei sak ringring ih kapa a rak tlung le kan lawngawk theu.\nAsinan, nauhak lai ihsin ka thinlung sungah a rak ummi cu- Calai lam thawn pehparmi zianghman ka tuah lo ding. Ka tuan lo ding timi a si. Ka nau le pawl Essay ngan zuamnak tivek ah an tel. Laksawng an ngah. Kei tla tel thei ka sinan, ka tel duh lo lawlaw.\nHmaisabik cahram ka nganmi hi- Thailand ka um lai ah- Nationalities Youth-Forum (NY-Forum) timi tlangparmi mino pawlkom pi ih suahmi journal ah a si. Chin mino hmin in cangan ding in sawm tikah elsiang lo in ka rak ngan thok. Cunah, ka penname B.A Thang timi a rak hrinsuak mi a si.\nCumi hnu ah- Europe lam ah ka rak thleng ih, hinah um theinak ka rak dil. Asylum diltu pawl umnak inn ah ka um tikah- tuah ding le zianghman um lo ih, ka caan pawl hi khatin cem lo dingin, ka thluak hi hnatuan peknak ah pakhat khat ka tuah tul tiah ka ruat thok. Cunah, www.vcth.net ah ka rualpa Falammy pa (Francis Cungbik) ih sawmnak in ca ngan ka thok vivo. Laica thiam lo tak pawl in rem bawm nasa ih cutin ka tel thok vivo.\nAsylum dil hi- midang hnakin ka rak rei cuang. Ka remcang lo nasa. Cutin a rei vivo tikah- Calai lam ah ka um rei vivo ih maltete ka paih vivo. Cutin, Chin World Media rak tuahtu- U Piang (Salai Sen Hngilh Piang) thawn kan thei vivo ih- Chin World ah malte ka bawm thok. A nih cu rei lo ah in cawl san ih keimah in Chin World cu ka pehzom vivo. A tu ah- Chin World Media cu- Chin Media lakah a hmaisabik ramsungah register ngahmi a si. Cun, International Media Conference pi pahnih ah Penalist ah tel thei le Germany ih Global Media Forum ah tla telsuak ngah a si zo. Pathian thluasuah rori a si.\nEurope ah Asylum ka dilmi olte ka rak ngah sehla- B.A Thang timi a hrinsuak lo ding tiah ka ruat ngah sal. Pathian hi khawkhannak a nei cia rengreng a si ding tin ka zum.\nVCTH – RFA Chin promgram tuanvo na rak lak daan le tuanvo na lak thu RFA Chin program thuhla in sim thei pei maw?\nBA- RFA Chin Program thuanthu hi ka theidan ah- hmaisabik tuanvo laktu hi Benhur Lyzo le Delhi I Chin mino pawl an si. Cumi hnu ah- Khonuntung Media in an kai. Khonuntung Media hmin taang in- Salai Peter Lian No, cun, Salai Jesse te pawl nih tuanvo an lak.\nKei kha cu kum 2014 March 1st week in ka kai thok. Kum 2013 December thla ah Falam ka tlung lai ah- Salai Jesse nih RFA lam in Chin Program hi midang hnen ap an duh thlang vek a si ih, nangmah nih apply rak tuah aw in ti. Aw ka rak ti nan, ka rak hniglh. Cun, 2014 January ah Europe lam ka thleng sal ih, Jesse in February cem tiang lawng kan tuan thei ding a si ih, apply rak tuah aw in ti lala. Asinan, ziangtin apply ding le ka thei lo. Application form le um fawnlo.\nCulai ah- RFA Chin Program hi tuanvo in laaksak thei pei maw? Tin RFA lam ihsin ca in rak kuat. Cutin keimah hmin in ka cohlang. Asinan, hitawk Europe ah integration lam focus ka duh thawn- ka rual- Cung Nung kha nangmah tuan aw. Ka lo bawm ding ka ti. Aw a ti lawk nan, a ngam sal lo ih keimah in ka kai ih, Mai Sui Cer Chin le Salai Biak Tin Cung le thawn kan tuan thok. Ramsung lam ah minung zianghmuah in an ngai theu timi hi theih a har zet nan, kan ram a rak tha lo tikah- ramleng media hi mipi nih an ngai tambik cu a si. Kan rak ngai. A tha zet tivek feedback pawl cu kan ngah theu ih lungawi a um zet. RFA Chin Language TV tla zarhtin suah asinan, ramsung ihsin zoh thei ding cu- satellite pakhat nei tul vek a si. Facebook le Youtube lam in cu kan thlah ringring ko.\nVCTH – DVB Chin program thuhla le ziangtin nan thok ti in sim thei pei maw?\nDVB cu RFA vekin keimah kha direct contact mi a si lo. DVB thawn contract tuahmi hi Burma News International (BNI) timi Tlangparmi Media 13 telmi Pawlkom thawn a si. Himi BNI ah Chin Media pa 2 a simi Khonuntung le Chin World kan tel. Chin Program hi Khonuntung le kanmah in zarhkhat veve kan lak. Khonuntung kha cu Hakha tong in an suah. In-charge tu ding pawl kha Bangkok le Chiangmai ah tintan voi 3-4 lai an pek theu. Matupi pengmi Salai Kyaw Moe kha tuanvo kan pek ih a va kai theu.\nKeikha a hmaisa ah RFA lam ka neh lo pang ding ka phang thawn zo tuanvo pek ding tin ka rak ruat thiam lo. Culai ah- Mindat lam pawl in Cho-tong in suah an duh ih- in dil. Aw, suah ko uh. Ziang nan bang timi kan zoh hrih pei kan ti. Asinan, kan thok ngai zik ah- an ngam sal lo a si ding. Kan ti thei lo ding tin an cancel sal. Ni 2 duh ah siih, emergency in Matu kan naunu pakhat nih in zuk sak. Kan suahmi 1st issue hi Laizo le Matu tong in a si. Cun, Bangkok le Chiangmai ah tintan a va kai mi kan rualpa kha a neh ngai lole a thiam lemlo tikah- keimah in ka laak sal.\nBattle Creek, USA ih Mai Van Sui Hnem in thuphuangtu tuan dingin in cohlang ih Salai Bawi Lal, Salai Biak Tin Cung le Salai Albert Humpi pawl thawn Battle Creek ihsin an zuk mi a si. An parah ka lungawi zet. Mai Hnem2 tla cu a tlawngca thawn a buai zet theu nan, tuni tiang the best quality thawn in buaipi ih lungawi um nasa.Thazang pek le a siangtu a nu le pa pawl parah tla kan lung a awi zet. Salai Bawi Lal tla a tlawngca thawn buai tuk cingin in tanpi ih lungawi um zet.\nZiangah tile in taanpi dan hi a mak ka ti zet ih a si. DVB lam ihsin laptop pakhat le video camera pakhat kan ngah nan, himi pawl hi Rangon lam ah an tul sawn ding ruangah- nan hmang dingmi video camera tla a dang tulmi tla nanmah ten nan hawl tul ding ee tin ka rak ti mi a si. Cu tiangtiang in taan an lak mi a si.\nVCTH – Chin tongih media thupi zetmi 2 a simi RFA le DVB tuanvo lak na siih na tonmi harsatnak pawl tla thei kan duh. Cun, ziang tik caah, ziang vekin organize na tuah.\nBA- Zung pakhat ah umtlang, totlang in tuanmi si lo tikah- remcang lonak tete cu a rak um phah ko. Asinan, tuni tiang ka tuanpi pawl in disappointment in tuahmi ka tong hrih lo. Smart le Serious person pawl lawng ka rak tong ngah ih lungawi a um nasa.\nIn-charge tuantu lam ihsin thei a tulmi cu- “Person A” hi ziang vek a si. Zianghmuah caan pek a tul theu ding. Ziangtin ka bawm tul ding? Ziangtin ka tuah sak le ka duhmi quality ka ngah thei ding timi hi a si bik ko. Tikcucaan bangaw lo mi kan si tikah- People Management, Time-Management hi a thupi zet. Culole cu- tikcucaan punghman te suah thei ding cu a ol lo nasa ding. Program Management lam tla a thupi nasa. “Program A” hi target ah ret in a remcang lonak pakhat khat um veten, “Program B” hi ruat cia a tul. Himi Time Management, People Management le Program Management hi RFA le DVB Program pa 3 tuannak in ka zir ngah vemi thil pakhat tla a si.\nVCTH – Chin Media tla tam tak a um zo ih, Chin Media pawl parah na hmu dan le ruahnak na pek duhmi teh ziang a um?\nBA- Chin Media pawl a tam zet. Nan, a zate tluk hi Amateur dinhmun in an si phah ih tu an tuanmi pawl hi an tawk zet tin ka hmu ko. Cutin sim ding ciamco ka thei lo. Thazang pek lam kha cu- keimah hna ka tuan dan lawng ka sim thiam ve ding a bang.\nChin mi thawn pehparmi ni thupi pawl le Upat rinsantlak Chin upa pawl ih suahni siseh, an taansanni pawl hi thate in list ka tuah theu. Cule- Chinram thawn pehpar in siseh, Chin mi ramkhel thuhla um dan pawl hi deep takin thei lo hmanah tawkfang cu thei ngai a tul. Controversial thuhla pawl cu one-sided lawng silo in information ngah thei zatin theithei sehla- kan tuan tikah sual a mal deuh men ding a bang.\nCun, kan network hi expand a tul. Kanmah pengram hrawng lawngah um lo in rualpi le theithiam mi nei dingin tuah a tul in ka hmu. Himi na hnen in ka duh. In rak tuah sak aw tiah sim thei ding tiangin nel thei le a tha zet. Nan, minih use mi tool si lo ding cu a tul ve lala. Cun, pakhat le pakhat huat awknak, nu le pa thleidannak tivek pawl hi cu taarlang lo lawlaw le a tha in ka hmu. Ziang kan sim khalle- Chinmi pakhat le pakhat duhawt ding le lungrual ding hi kan target si ter thei sehla.\nCun, hna kan tuan tikah- serious takin tuan cu a tul ve zet. Volunteer a si pam ti nan, professionalism kan nei cu a tul ve zet.Cun, Program pakhat khat kan suah le khami program hi ka ei-pi, ka it pi theu. Example- Salai Tawna program kan suah ding si ta bang sehla, khami zarh cu a thu lawnglawng ka ruat. A hla lawnglawng ka ngai. Bus-to phah, Train to phah tla a hla ngai phah in a thu ka ruat. Hipa hi ziang vek minung a si. Hipa ih a danglam hleicenak hi ziang a si. Ziangmi si kan hightlight ding timi kha ruat nasa tul. Cumi process kha thate kan tuah suak le Program a suak tikah- a nung, zoh a nuam deuh theu. Cutin Program pawl a nung le excite um lawngah- team-member pawl tla tha an tho ding ih, thangphawk ciamco a tul lo ding ka zum.\nVCTH- A tu vekin tikcucaan in pek ih kan lung a awi.\nBA- Kei khal ka lung a awi.


Tulai Mino Thansoh Theilonak - Chinland Today Media\nTulai Mino Thansoh Theilonak\nMay 25, 2009 8:42 am·3 comments\nMi no hi ziang vek an si?\nMino pawl cu tumtahnak in an khat. Ziangkim tithei dingah an ruat. An thin a rang ih an tuah khal a rang. An tha a cak ih thil tampi an tuahsuak thei. Ca ngan thiam pawl cun mino cu “Meisa” bang tuk an si an ti.\nA hliau in an hliau, a alh in an alh vupvo. Tidai bang in cak tak in an luang. Nam hriam zet bang tuk an si. Damnak ding ah mi an zai bangtuk in mi khal an dawtthat thei fawn a si.\nMirang pawl cun mino cu “full of dreaming, ambition, emotional” tumtahnak le tuansuah cak ttia ttia in an khat an ti. Nolai caan hi liannak le farahnak caan thabik a si tin kan sim thei bet. Thangso thei, dungtawlh thei an si ringring.\nThil tha tuah theinak caan an neih bang in thilsual tuahnak caan khal an nei. Curuangah mirang pawl cun “Youth is a period of mixed opportunities” an ti. Kan thulu bang in ziang ruangah “Tulai Mino Thansoh Theihlonak” timi kan ruat khawm ding.\nKai hruaitu tha neih lo ruangah:\nNu le pa dem le mawhphun duh lo cingten kan mawhphun le kan dem thotho a tul fualfo ta a si hi! Nu le pa hin kan fale te pawl ih duhmi le tumtahmi kan theihpi lo.\nAn talent dawnmi le an kut thiam le an lamkal zawng kan theihpi lo ruangah an thanso ding zat an thangso thei lo. An talent dawnmi le an kut thiam zawng siloin nu le pa ih tuizawng le duhmi fa nau pawl tuah ding ah kan phut tikah an rak tlin lo.\nNu le pa in hlan nun bang in fa le te enkawl an tum theu. Leitlun hin fimthiamnak a thanpi rero bang in mino khal theihlo lai ah theihkauhnak le fimthiamnnak in a rak thanpi ve a si.\nNu le pa in mino pawl ih talent le an tumtahmi ti pitling ding in tha pek an thiam lo theu. Mino cun tumtahnak sangzet nei in caan a hmang theu nan nu le pa hnen ihsi thapeknak awkam a um tik ah an thangso thei lo in an um.\nFate felte kut hnuai ih enkawl ai in tlawng ah, zirsang tlawng (college) ah kan thlah tikah nun pitling lam aicun rualpi an pawlmi le an hmuhmi thil thalo pawl ihsin kir hna thiam nawnlo in an feh sual. Curuangah nu le pa hin mino pawl an kaihhruai thiam a tul a si.\nNu le pa in fate phur zawng le talent an neih ciami pawl parah tha pek le sawmdawl an thiamlo ruangah mino tampi cun an talent le an tumtah pawl an hloh vivo a si. Miphun u pawl Mirang pawl cun an fale mi aa liali te talent rel tham hman nei lo le fimthiamnak neilo pawl hman thiamsin ding in le an talent hmuhsuak tum rori ah an buaipi sawn a si.\nNu le pa in fa le nau duhdawt daan an thiam tawk maw? Kai hruaitu nu le pa tha kan neihlo ruangah mino tampi cu lamzin diklo ah an feh ih kirsal thei nawnlo in an tlu sia lan ta a si.\nTumtahmi fumfe neihlo le hnatuan ding neih lo ruangah:\nMino tampi cu nu le pa lian le neinung ih fa an si ruangah an nu le pa thihhnu /mual liam hnu caan ruat thiamlo in an nu le pai liannak cen in nu le pa kumkhua nung ding vek ah ruat in tumtahmi le tuahmi fumfe nei lo in an khawsa.\nThlirnak danglam in kan thlir asile India ram ih mino tampi cu cathiam an si ko nan a ram mipi an tam tuk ruangah an thiamnak le an cathiam vek in hnatuan ding an hmu thei lo.\nAn sinak thawi mil aw lo zetzet a tuantu khal tampi an um. Cathiam M.A theh pawl khal in lamzin kap ah dawrte an hngak ko. Culo B.A val tha zetzet pawl khal hnatuan ding neilo ih tawivak khal an tampi thotho. An fimthiamnak cu hmannak ding a um lo ruangah a nini in an hloral rero tinak a si.\nMino cathiam um sun kawhhran le khawtlang ih an hmanawk lo ahcun an fimthiannak a ziam vivo a si. Hmang aw thei ding khal in upa lungfim pawl in sangka an rak awn sak a tul. Mino tampi cu hnatuan ding an neihlo tikah thilsual tuah ding in thu an polsuak ih cutin misual mangtarai ah an cang thei. Hnatuan lo in mino pakhat a um ahcun a nun thatlam aicun siat lam a pan sawn ti nak a si. Cun mino in tumtahnak fumfe a neih lo ruang khal ah a thangso theilo vivo bet.\nLeitlun khawl/cet thilri ruangah:\nA thangsomi leitlun cun fimthiamnak le a dang a phunphun a than pi a si. Hmusuaktu pawl in TV, Computer, Mawtaw, Bike, Phone etc. an rak tuahsuak. Asinan hi pawl diktak ih a hmang thiamtu cu mi malte lawng an si.\nTulai mino pawl in computer, online le mobile an hmang daan pawl kan thei theh ko ding. A tha lam aicun siatnak lam ah in hruai deuh lo maw ti khawp in ruah a tul. A hmang thiamtu mino cun amah bulpak hmasawnnak ding ah a hmangthiam ko nan a hmang thiamlotu mino siarcawk lo an um ve thung ti kan theih a tul.\nOnline ih sung le te rualpi tha kan biak awk cu a tha zet. Asinan hmel theihlo fala tlangval kan sah aw ih a phunphun nuamnak ih kan caan kan hmang ral cu thil tha a si lo. Computer internet ah thiltha le thilsia zoh ding a phunphun a um ih mino tam sawn cun zoh thalo zoh an tam sawn a si.\nCuvek in mobile khal a hmang thiamtu hrang ahcun thil tha zet a si rualrual in a hmng thiamlo, hmang sual an tam. Fa la le tlangval biakawknak ah sumpai siarcawklo an liam a si. Cutin mawtaw le bike pawl khal hmang thiamtu pawl cun an hmang tangkai zet ko nan mino tam sawn cun cak zetzet in an mawn ruangah thihnak tiang an tawng a si.\nCuruangah mino tampi cun leitlun thansoh pimi khawl thilri ruangah siatralnak ah a thlen a si. Cuti ka ti tikah an hmang thiamlo theh ka tinak si loin a hman daan thiamlo tam sawn an um thu ka simduhnak san a si. A hleice in mino pawl cun hiang thilri hi an hmang thiamlo zet tin zingzawngtu pawl khal in a phung thotho.\nRit theih thil ruangah:\nMino tih vete ih ra lang mi cu rit theih thil ti hi a si ko. Mino ih a supawk tulbikmi khal rit theih thil a si. A hmaisabik ah mino tampi rit theihthil ih a thiar fihlim thei an um ih tampi a thiarfihlim theilo an um ti kan theih a tul. Mi no thansoh daltu cu zuu, kuak, hmawmmi, si vai tha lo pawl hi an si tlangpi. Kuak thaw thaw a suak ih a fawp tambik tu cu mino pawl an si.\nZu thaw thaw a suak ih a in tambik tu cu mino thotho. Cun, ram kip ah Hotel mawi zetzet a ding vivo ih a sung ah fala le tlangval an tambik a si. Cucu, a nep deuh lai Night club a um lai Night Club ah pitar le putar an feh dah tuk lo ti kan thei. Hivek pawl ruangah mino tampi ih nunnak a ti sia a si.\nHmanawk lo nak ruangah:\nMino si ih um men cu mino a si lo. Mino cu a hman awk lo ahcun mino kan ti thei ding maw? Mino si ih cakvak tak ih um lo cu mi no kan ti thei lo ding. Mino tampi cun talent thatha le fimthiamnak thatha an nei nan kawhhran le khawtlang le tlawng inn ih an hmanawk lo ruangah an mino sinak a hlo vivo ih hlei ah an talent dawnmi ziang a si ti hman theiloin an um a si.\nHmanawk timi tongfang hin tampi a huap tel ko. Lehnak hrimrhim mino cun an ngaisang ding a si. Mino si ih bawhlung sit thiamlo lehnak ih tel dahlo ti pawl cu mi an bang taktak thei dahlo ding.\nMino cun lehnak le awnmawi le thil dang dang mino ih ngainat ding mi a ngaina tengteng ding a si. Mino pakhat a thansolonak san cu lehnak ih a tel lo ruangah, music lam ih caan tha a neih thei lo ruangah, khawtlang kaih hruainak ih a tel lo ruangah, biakinn lam ih a pek awk lo ruangah, mino huho pawl ih hnatuannak ih a tel lo ruangah hin a tla niam vivo a si.\nCuruangah kawhhran upa le khawtlang hruaitu pawl khal in an theih dingmi cu mino pawl ziangtin kan hmang thei ding ti a si. Mino cu a hmanawk lo tikah a mino sinak a hlo vivo a si.\nTangdawr nun an neih lo ruangah:\nMino in ziang ruagah upa pawl an tih thei lo? Ziang ruangah mino hin a mah hnak ih upa a upat thei lo, fimthiamnak le thazang vek khal ih a ti thei lo timi cu mi fimthiam pawl khal ih buaipi rero mi a si. Kan hlan ih a rak hmutu le a rak tawng zotu pawl ih thu ngai tha duhlo in mino tampi cu an mah thuthu in ke an kar ih upa pawl ih thurawn pekmi ngai lo ih an um ruangah an hloral vivo a si.\nUpa pawl ih thupek mi ziang ah an siar lo. Siangpahrang Rehoboam khal upa rorel thiam pawl rawn lo in amah khukhri rual pawl thu a rawn tikah ral an tho thluh a si. Curuangah mino in a mah ai ih upa, putar ttuakpar thu rawn a thiamlo sung ahcun mino a thangso thei lo ding.\nMino cun a mah hnak ih upa pawl ih thu ngai seh. Mino pawl ih thisen cu ol aiten a hlum theu tikah ziangkim ti thei dingah an ruat aw ih cutin an cangsual theu. Mino pawl ih an tuah theilomi thil pakhat cu tangdawrnak nun hi a si. An tangdawrlo ih upa pawl ih thu an ngailo ruangah ziang tikah hman ah an thangso thei lo a si.\nTha pek lo ruangah:\nUpa in mino tha an pek thiamlo ruangah mino an thangso thei lo. Upa thenkhat cu mino pawl thapek lam aicun a do in an dokalh. Upa sawn in nunsim lo in a kawk in an kawk sawn. A hrin in mi mino pawl an hringhro tikah buainak a suak theu.\nKawhhran tampi ih buainak khal bupi le mino pawl karlak thu hi a si theu. Mino pawl in nasa tak ih hnatuan an tum lai ah upa pawl in rak theih thiam pi lo in an ti thei taktak lo ding cu ti kha ti tin an dokalh ruangah buainak nasa tak a suak ringring a si.\nUpa pawl in mino pawl hi a zawl daan an thiam ding a thupi zet. Mino pawl an mah tuahmawh awk theinak ding namsau an kenmi an theihthiam lo tikah upa pawl in tongkam hro in lawng vukvi lo in apple ei dingtha thawi an thleng thiam ding a thupi.\nCuti silo in upa in mino thapek thiamlo in a dokalh ih an um sung ah le mino in dungtawlh duh lo ih upa an do sung ahcun mino an thangso lo ding a si.\nFaknak awkam an dawn mal ruangah:\nMino cu an thinlung hi vuk le vek tin a sang in a niam thei. Thil pakhat khat an tuahsuak tikah lawm an duh ih lawmnak/faknak awkam thlum an dawn tik ah tuah sinsin an duh. Mino tilhfialnak olbik cu lawm le fak hi a si. Curuangah upa in mino thil pakhat khat tuah ding ih a duh tikah a fial in fial lo in a zawl ten/ a fak zawngten a fial thiam ahcun tuah pitlin a duh ring ring a si.\nMINO LE KHRISTIAN NUNMAWI\nCT tuanvo neitu le cahran, thuthang, pathian thu, thil dangdang theih ttha/ttul taktak rak ngantu le lawrkhawmtu nan zate par-ih kan lungawi thu kan sim cawk lo.\n“Tulai Mino Thansoh Theihlonak” timi thulu hmang in CT Website ah zapite hmuh le siar theih dingin nan rak ttawlrel hi, a siartu le a cingkengtu kan zaten thathnemnak le hmasawn vivo dingih in kairuaitu si ding ruahsannak le saduhthahnak tumpi ka nei.\nCT nunkhua sau hramseh!\na tha tuk,,, hi vek ca siar nuam le theihkau nak siar hi cu a manhla zet. Lai tong khal tampi ka thiam bet nasa. ka lungawi:)\non June 7, 2009 at 10:40 am\nmino ka si ih\nHi mi ca ruangah thazang tampi ka ngah


Kawlram Online banking services hmangtu ṭhenkhat him lo | Falam Online Media\nRalhraang SAC ralkap kuthnuai ih um Central bank in rampumhuap bank tinkim le online banking service tuahtu hnen ih ca a kuat thup mi online ah a putdarh.\nNovember 24 ni khenmi cuih cathup cu daan lo ih sum puam ternak dokhamtu SAC ralhraang milai (စစ်ကောင်စီ ငွေကြေးခဝါချမှုတိုက်ဖျက်ရေးအဖွဲ့) pawl ih suahmi a si ih Central Bank hmin hmangin ramsung bank tinkim le online banking service tuahtu hnen ah an kuatter tiah theih a si.\nThusuah ahcun phone number 65 an telh cih ih cuih phone number thawn bank account ongtu lole mobile thawn online banking service hmangtu an um pang cun account neitui` hmin, Pa hmin, hmatpungtin, address le bank account thawn pehparmi pawl cu Central bank ṭuanvoneitu hnen ah kuat lohli dingin an ngan.\nCamkhat hrang paisa thunlut/laksuak kham dingin le account neitui` thuhla pawl cu ni 3 sungah kuat lohli ding khalin an ngan cih.\nCuihtlunah “kyat ting 5-10 karlak hlutu phone number 2, Kyat ting 1-5 karlak hlutu phone number 27 le kyat thawng 50 in kyat ting 1 karlak hlutu phone number 36” tikhalin phone number thawn an ngan tel cih.\nCuih thusuah ahcun Central bank President sangtu aiawh ah Director U Aung Kyaw Than hminkhen a um tiah theih a si.\n← Colh la zo Ralkapbawi hlun le a nupi vuak thattu Pafahnih thih daan tat\nKan fanu/fapa kan Khaak ti`n Thuthang suah men a tawk lo – SAC Ralhraang →


Snak The Ripper feat. Onyx (Fr... -'Vandalize Shit'Tech N9ne (aka Tech Nine) feat... -'Party The Pain Away'Audimatic (Audible Doctor (of ... -'Broken Cup'Phase 3 feat. Reklis & Termano... -'In Da Air' Narrow Results by:CategoryAll CategoriesMusic Videos (2370)Interviews & Performances (523)LetterAll Letters# A B C D E F G H I J K L M N O P Q R S T U V W X Y Z LabelAll Labels#GetSome (1)2 Hungry Bros. Records (1)3D (2)4AD (2)4th & Broadway (1)


Madonna leitlun hlasak le laam (1) nak - Chinland Today Media\nJanuary 2, 2009 6:39 am·1 comment\n02-01-2009: Madonna laam na rak zoh dah maw?\nIndian milar zet Rahul phei cun Modonna nasa takih a laam ih a taw a hnial taktak cu leitlun zohnuam ka timi pawl lakah a tel ban ve a ti.\nA tu ahcun Madonna hi leiltun laam hlasak thiambik ah a kai thlang a si. Cu cu ziangruangah tile ramkip hel in hmun kip ah hlasak laam in khual a tlawng.\nTui zing 02-01-2009 ah leitlun hlasak lam thiambik a si tin an phuang. Tui naite concert a tuahnak ah tiket $281.6 million rori a khawng theh. Lei tlun ramkip hel ih concert hlasak ih a khual a tlawnnnak cu Brazil khua lilai bikah a cemter.\nMipi pawl in an khawplo nasa. Hla a sak ih a lam taktak ahcun Hai…hello..Modonna..hei…an ti celcel ko. Ram 17 lai hel ih a khual tlawnnak ih a tiket khawngmi cu an zohsal tikah $281.6 million hank in a tawm sawn a si.\nAmerican nitlaknak lam ih um pawl vial in $105.3 million ticket an lei. Curuangah a si Madonna cu leitlun ih a laarbik ti a si nak.\nKum 9 mi in faphir pai\nSuu Kyi 64 kimnak lawm\nSurbung Vanzam Tumhmun Thu Neta\nKalay University Campus Hostel An Khar\nParis Hilton tlase ve lo\non January 2, 2009 at 10:53 pm\nA aaw le a tha ih lak ah a lam le a thiam tuk si. Ngah tlak hrimhrim a si. Kan ni Chin mi pawl khal Ni khat khat ah cu ti mi ruahsannak thawn kan hngak cio ding le leitlun pi ih theih khop in hmin thang thei kan si ve si. Si lo maw? Curuangah kan zuam ve pei uh ka Chin unau pawl. Kan si thei ve tuk sokhaw.


Kristian Thuthang Archives - Page 43 of 43 - Chinland Today Media\nNigeria Raalkap Pawl In Biakinn Sungah Mi Paruk Kap That Joel Lal Cung Mang (Christian persecution): Nigeria ram ih Islam raalkap pawl cun Tlawngkai ni li (Jan. 5) ah khan Khristian paruk cu an kap that ih, minung 10 lenglo in nasa tukih tuahmawhnak an tuar. Pastor Johnson Jauru cun hi ti’n a sim, ‘hi vekih ih an thih-nak hmun […]\nHindu Raalkap pawl In Khristian Pawl Hmuhsuam Ringring\nHindu Raalkap pawl In Khristian Pawl Hmuhsuam Ringring Joel Lal Cung Mang (ChristianNews) : Karnataka ih Khristian pawl cu Hindu raalkap pawl in an hmuhsuam ih kut an thlaknak ruangah Khristian tam tak cu (nunau le nauhak telin) hliamhma nasa zet an pu. Khristian pawl cu Christmas an hman lai caan ah Hindu raalkapmisual 20 lenglo pawl cun Khristian pawl […]\nLettu : Joel Lal Cung Mang (Compass Direct News) Khristian nunau pakhat cu diklo zetih thilruk (theft) puh a ton ruangah thawnginn sungah thlak a si ih, Palik le ttuanvo neitu pawl in a sualnak an hmuh lo ruangah an luatter sal. Salma Emmanuel (kum 30) hi Dec. 8,2011 ah thawnginn ihsin a luat. Thawnginn an um laiah amah le […]\n(Worthy News) Shahla Rahmati cu December ni 20 ah thawnginn sung ihsin a suak sal zo(thawnginn ni thla siar daan ahcun ni 287 a rei) . Iran ram sungih Khristian cangvaihnak ruangah Shahla cu March 9,2011 ah kaih a si. Thla nga sung thawinn sungih khum a si hnu ah su le si tama (drug a ddicts) pawl hnenah inn […]\nBDC | January 8 NLD Part cun register an tuah theh felfai ngaingai a si ah cun an party tuaitharnak an nei ding i cu’i tuaitharnak an neih ding mi ah Central Excutive Committee (CEC) a um nawn lo ding thu le NLD cu normal(punghman) tak ih din a si ding thu NLD hruaitu pakhat U Tin Oo cun a […]


Wikipedia Website Nazi 24 Sung Cawlh Ter A Si - Chinland Today Media\nWikipedia Website Nazi 24 Sung Cawlh Ter A Si\nJanuary 18, 2012 12:58 pm·0 comments\nBBC, Telegraph.co | January 18\nLeitlun ram tin ih mipi in an siar theumi Wikipedia website cu Jauary 17, tlawngkaini hnih ah nazi 24 sung cawlhter a si ding thu an rak phuan zo vek in tu’ini January 18, tlawngkaini thum ah cawlh ter a si.\nWebsite-pi cawlhter a sinak san cu America cozah in mipi in online ihsin cozah siannak tello ih ca, zuknung, zuk le thil dangdang an lak theu ruangah le online ih mipi in thil an duhduh an cah theumi cu cozah in thleng damlang a tum ih online daan le dun a tuah cu Wikipedia website sung tuan pawl in online dan le dun an tuah tharmi, SOPA (the Stop Online Piracy Act) par ah an lungawilo ruangah an lungawilonak lan ternak ah hivek ih Wikipedia cawlh ter a si thu thuthangca in tarlang. Wikipedia lengtu mipi hnenah an lungawilonak an langter thu cu an websit sungah an website awn ve te’n lang ding in le mipi in a sair thei ding in an ret ruangah mipi khal an lungawi lonak langtermi ah tamzet cun an telpi thei a si.\nWikipedia website hi nikhat ah mipi 31 million in an leng theu ih cuvek ih nazi 24 sung an cawlh ter ruangah mipi tam zet cun harsatnak tampi an tawn phah a si. America cozah cun mipi lungawilonak an lantermi cu ngaihtuah sak a tum thu thuthanglatu hnenah a sim ih asinan mipi lungawilo pawl cun a rang theibik ih an duhmi tisak ding in an nawr rero lai a si.\nLawngsung Ih Miruang Hawl Rero Lai\nUS Cozah Website Ruknak\nIndia Ram pathian Puai Fehtu Palthat Aw Ciamco, Mi 27 Thih Phah Zo\nVOA Thuthanglatu Pakistan Ah Kap That


Pasal Nei Loin Fate 3 A Nei >>> – Meifar\nChina fala kum 33 mi Li Xueke in pasal nei loin fate 3 anei cu mipa pawlin an soisel zet, “Nangmai zawn lawng na ruat aw” an ti. Li Xueke hi sumdawng milian a si ih model hminthang khal a si, tlangval cu arak nei ve hnuaihni zo nan pasal ding ngaingai a hmu lo ruangah pasal neih cu a tum nawn lo.\nKum 29 mi a si laiah kum 30 a kim hlanah fate neih tengteng a duh, sibawi thiamnak IVF hmangin naupai a tum. China ramsung ah neihawknak capi um lo cun IVF hmangin naupai an siang lo. Curuangah Thailand ramah ava feh ih IVF hmangin nau a pai.\nMipa cii cu mirang British mipa cii a hmang, kahpia fate cu an mawi cuang a ti ruangah British mipa cii a lei ih veikhat ah naute 3 a pai. Cutin pasal nei loin fate 3 nunau 1 le mipa 2 anei ih a nu le a pi in an kilkhawi, an innsang cu an nuam zet ih zodang an ngai lo.\nLi Xueke in, “Innsang ah duhdawtnak a thupi bik. Kei cu ka nu lawngin in rak cawm thanglian, ka nu in duhdawtnak famkim in pe. Ka hringnun ih ka rak hmuhtonmi ruangah keimah le keimah ah rinsan awknak ka nei tam” a ti.\nLi Xueke hi a nauhak laiah a nulepa an ṭhenaw ih a pa in nupi dang a neihsan, a nu in harsa zetin a cawm thanglian, a nu cu pasal dang nei nawn loin a fanu hrangah a hlanaw. A nauhak lai cu harsa zetin a nu thawn caan an hmang ih a pa in a ngaihsak lo.\nA pai hnenah aum lawk nan a pa in kut a thlak ciamco ruangah a pa cu a hua tuk ih a hnenah aum duh nawn lo. Cutin a upa vivo ih model a lut hnuah hlawhtlinnak nasa zet a tong. Media pawlin hmailam caan ah pasal neih na tum maw? tin an sut ih.\n“Pasal neih ka tum lo, duhdawtmi mipa cu ka nei men thei nan neihawk cu ka tum lo. Neihawknak cu cahnah men a si, cumi sungah daan le dun aum bet ih an ṭhenaw leh thotho. A thupi bik cu duhdawtnak hi a si, duhdawt aw zetin kan umtlang asilen neihawknak cahnah men hi ka ṭullo. Ka fale pawl hrangah duhdawtnak famkim pek thei ka tum, ka fale pawl cu an duh asilen an upat tikah nupi pasal an nei ding, anmai thuthu. Anmahten an um ve thei asilen a poi lo. it’s OK” a ti.


ISRAEL PANGPAR MAWI GAL GADOT – Ethuthang\nISRAEL PANGPAR MAWI GAL GADOT\nJanuary 10, 2018 June 8, 2018 Iris Hnem Celebrities, World\nTthal meikang bangin leilungpi huap in cak takih a karhzai mi wonder woman movie a zohtu cun a film cangtu Israel nunau mawi tak Gal Gadot hi a theilo kan um ka zumlo. Tulaitak ah Hollywood nunau lakih milar zet a si ih a thuanthu hrekkhat rak siar ve aw.\n5 ft 10 in ih sang Gal Gadot hi April 30, 1985 Israel, Petah Tikva khua ah a suak.\nA nu Irit (zirh tertu) le a pa Michael Gadot (engineer)hi Israel ram ih suak an si ih an fanu Gal Gadot khal cu an hnam daan le dun hnuai ah a tthanglian ve. Gal ti hi “wave” tinak san a si ih Gadot ti cu “riverbanks” tinak san a si. A ruang a sang ih tlawng a kai nak ah Basketball leknak lam ah a hlawhtling zet.\nExperience nei nakah ti`n a kum 18 a kim ah Miss Israel beauty pageant zuamawnak ah a tel ve ih rin lo pin a pakhatnak a ngah. 2004 sung thotho ah an ram aiawh in Miss Universe zuamawnak khalah a tel ve.\nKum 18 kim cun ralkap lut tengteng a ttul ti mi Israel daan vekin kum 20 a kim ah kum hnih sung Israel Defense Forces ah a lut. Israel Defense Forces instructor ttuan phah cingin model a ttuan phah ih kum 2007 kum ih suahmi mipa pawl hrang tuahmi MAXIM MAGAZINE hrang an zuk mi hin a hmel tthatzia le a riruang tthatzia a lang fing ih media pawl ih ngaihven a hlawh ttan.\n2006 kum ah a pasal ding Yaron Versano thawn an tongaw ih 2008 ah an nei aw. 2011 le 2017 ah Fanu pahnih an nei.\nAn ram military service kumhinh sung a lut hnu ah Law lam fimthiamnak a zir sal ih Kumkhat a tteh fang ah Hollywood Director Justin Lin hnen ihsin James Bond “Quantum of Solace”film ah 007 fala si dingin sawmnak a dong. Nan, mirang tong thiam nan mihmai ih ttong pei nawn ih ttong nuam a ti lo ruangah le model, beauty queen, soldier, Law tlawngta asinak pawl lem cangtu (actress) hmin ih a khuh ttheh men ding mi a sianglo ruangah a el hai.\nTalent a nei zia a theifiangtu Director Justin Lin cun ‘Fast & Furious 4’ ih tel dingin a sawm lala ruangah el thei nawnlo in a co hlang hai.\nMovie sung ih sualaw nak, action tamsawn cu stunt performer pawl an hlang ttheu nan a nih cu Israel ralkap a ttuanlai ih experience a nei ruangah a mah ten a cangvai thluh thei ruangah lawm a hlawh zet ih ‘Fast & Furious 5 le 6’ tel ding in sawmnak cih.\nFast and Furious an zuk ttheh hnu in lemcannak khawvel ihsin cawl a tum nan ‘Wonder Woman’ film ih Superheroine si ding hin a mit a la tuk ruangah lemcang khawvel in a cawl sal lo.\nLemcang khawvel ih Nunau Superheroine film hlwahtlingbik Wonder Woman 2017 a cang hlan ah Batman v Superman: Dawn of Justice (2016) le film hrekkhat ah khal a lang hnuaihni.\nWonder Woman film cang dingin thla 6 sung Kung Fu, kickboxing, karate,Brazilian jujutsu le Rang to daan tiang in zirnak a nei ih interview an tuahnak ah Israel Army training kan nei lai hnakin Wonder Woman hrang ih training ka nei mi hi a har sawn ti`n a rak sim dah.\n2014 ah Warner Bros. thawn film 3 cang dingih contract an nei ih film 1 ah $ 300000 lawng ngah ding an ti vekin Wonder Woman film a cang man Warner Bros hnen ihsin $ 300000 lawng a dong.\nA netabik film a cang hi Justice League film ah a si ih Wonder Woman 2 khal a reihlan te ah cang an tum.\nGal Gadot hi lemcannak khawvel a lut hnu ah lawmman le sawmnak tamzet a dong ih cu pawl lak ih theihtlakbik cu United Nations in “Honorary Ambassador for the Empowerment of Women and Girls” hrang ih a sawmnak le “Academy of Motion Picture Arts and Sciences” ih member sinak an pek mi hi a si.\nFilm a telnak pawl\nFast &Furious 6 (2013)\n← International Space Station ah cun\nSONY COMPANY IN ROBOT UI FIM “Aibo” A SUAH →\nConor McGregor Thawngthlak dingin Palik pawl in an hawl (+VIDEO)\nApril 5, 2018 Iris Hnem Comments Off on Conor McGregor Thawngthlak dingin Palik pawl in an hawl (+VIDEO)\nSOUTH AFRICA, CAPE TOWN KHUA INDING TIDAI A CEM CUAHCO\nJanuary 19, 2018 Iris Hnem Comments Off on SOUTH AFRICA, CAPE TOWN KHUA INDING TIDAI A CEM CUAHCO


Pi Suu Kyi Europe Khawmual Tlawn Kan Thlun Pei - Chinland Today Media\nJune 14, 2012 6:41 am·1 comment\nThuthang | Magazine Lawrkhawm:\nPi Aung San Suu Kyi cu tui Wednesday ah Europe khawmual pawl tlawng dingah Yangon International Airport ihsin a zam suak. A zam suak hlan ah ramsung thuthanglatupawl cun “Thu malten in sim ta aw” tiah an buuk vialvial. Munich (Germany) ram ihsin Geneva Airport ah a thleng zo. Switzerland ah ni rei deuh sung a cam baang ding. Cuihnu ah Norway, Britain, France le Ireland pawl ah a feh vivo lai ding.\nTuini Thursday ah International Labour Organization conference pawl hnenah thusimnak a nei ding. Oslo ih Nobel Peace Prize dawn mi cohlang thar sal dingih a fehsuak hlanah Swiss rorelnak a zoh ta ding. Cutin, Britain rorelnak innpi ah thusimnak khal a nei peh vivo ding.\nLeitlun hlasakthiam hminthang Bono hin Suu Kyi hrang laksawng a tuah mi dawng ding ah Ireland ah ni reilote sung a cambaang ding. Pi Suu Kyi ih thlen ding rak hmuahnak ah concert nasazet thawn kan dung Monday zan ihsin Dublin, Ireland ah an rak thok zo. A thlen hnu ah U2 frontman Bono pawlin a tiamcia mi laksawng ropizet hlannak an nei ding.\nTuesday ah Britain a thleng ih a sungkhat unau pawl thawn a kum 67 kim nak suahcam hlunghlaizetin an rak lawm sak. Cun, a tlawngkainak Oxford khalah “Bual Khaw tlawn le far lak cem in” honorary doctorate a la ding. Cutin, London ih rorelnak innpi pahnih pawl ah thusimnak a nei ding. A thawngtlak laiih Kawlram rakbawmtu rampi le pawlkom tamzet pawl hnenah lungawi thusimnak a nei vivo ding.\nEurope khawmual pawl feh ih mi thupi ziangmawzat a tawn hnu ah a khualtlawnnak cu France ram ah a cawl hiahhiah tum.\nFrance ram hruaitu thar President François Hollande in Pi Suu Kyi bulpak ih tawng dingah an sim thei awk zo vekin France ram a cam sungah faal zetin thu rel tlangnak an nei ding. Tuitum ih a khual tlawnnak ah UK ram thawn ram 5 lenglo a tlawng ding ih a zaten ni 17 sung hrawng a rei ding ih zum a si.\nPi Suu Kyi hi kan dung baihte ahkhan Thailand ah feh in World Economic Forum (Bangkok) meeting a va kai. Thailand ih beunak hawlpawl hrangah a theitawk suah in pumpe aw dingah a tiamkam thu a phuang ih hleiah mino pawl zirnak neiloin an um thu nasa hleice cuang in phuansuahnak a nei.\nSuu Kyi Europe Tlawng Ding\nPi Aung San Suu Kyi Ni 17 Sung Europe Khawmual Tlawnnak Report\non June 15, 2012 at 5:05 pm\nTha ngaingai. a lam tluang hram seh……….mipi le ram hrang nun liam ngam tu nu sunlawi nak pektlak ngai si maw.


Aung San Suu Kyi An Suah Ding - Chinland Today Media\nJanuary 27, 2010 2:15 am·2 comments\nTuikum November Thla Ah Aung San Suu Kyi An Suah Ding\nBurma ram Home Minister, Major General, Maung Oo in thuthangca latu pawl hnenih a sim nakah Aung San Suu Kyi cu tuikum November thla ah Thawng Inn ihsin suah a si ding tiah a sim.\nHimi thu ah minung tampi cun thufiang zum tlak zianghman a umlo tiah an ti. Asinan Home Minister, Major General Maung Oo in Thuthangca latu pawl a komnak hmun Kyankpadaung khua ih himi thu a sim laiah mipi tam zetin an thei ih, cu ruangah zumtlak a si koding tiah mi tampi cun an rak tive.\nHome Minister, Major General. Maung Oo cun Suu Kyi lawng silo in National League for Democracy (NLD) hotu hlun kum 10 thawng an thlak zomi Tin Oo khal hmaithla ni 13 ah Thawng Inn ihsin suah a si ding tiah a sim. Home Minister, cun Burma ram hrilawk nakding cu dikzet leh felfai zetih tuahding a si ruangah Politics ruangih thanwgtla mi tampi khal suahter an si ding tiah a sim.\nEthiopia Ram Vanzam A Tla\nEthiopia ram Vanzam khualtlawng phurtu Flight ET 409 minung 89 phurtu cu Mizan sunah Mediterranean tipi parah a tla. Hi Vanzam hi Lebanon ram khawpi Beirut ihsi Ethiopia ram khawpi Addis Ababa panih zuang a siih, Beirut khawpi ihsi a zuansuah hnu reilo te minute 5 hrangah a tla cih a si.\nEthiopian Airlines thu neitu pawlin an sim nakah himi Vanzam ah khualtlawng minung 80 an to ih a Vanzam hna ttuantu minung 9 an si. Vanzam ih to mi pawl lakah Lebanon, Ethiopia, British, rammi an tam bikih Turkey, France, Russia, Canada, Syria, leh Iraq mi ziang mawzat antel tiah an sim.\nLebanon Transport Ministy leh Cozah thu neitu pawl cun himi Vanzam tlak thu an theih veten Helicopter leh lawng ralkap ziang maw zat an kuatcih ih, Lebanon ih UN ralkap pawl khalin lawng 2 hmangin Vanzam tlaknak hmunhi an panve.\nHimi Vanzam tlaih minung ruang pawlcu tuisun tiangah minung 21 ruang hmuhsuak zo a siih, an lakah hin nungdam an um leh umlo cu theih fiangnak a um lonan Lebanon ralkap thupuangtu cun nungdam ih um an um a zumlo thu a sim.\nMithi ruang pawl hawl dingin British, France, Cyprus leh US ram pawl khalin an Lawng ralkap pawl an kuat ve ih Lebanon ralkap pawl anbawmding, Ethiopia Airlines thu neitu pawl cun himi Vanzam a tlaknak sancu nikhua a siat tuk ruangah a si an zumthu an simih, Lebanon President, Michel Suleiman cun Vanzam tlaknak sancu zum thu menih relding a silo ih ziangruangah a tla timi fiang tei zinzoi a ttul a si ati.\nIsreal PM in West Bank Ih Inn Sak Bansan Tum Lo\nIsreal Prime Minister, Banjamin Natanyahu cun West Bank ih Juda pawlin Arbor Day an hman nakih thu a sim nakah West Bank ih Isreal pawlin umnak Inn an sak rero mi pawl cu bansan mai a tumlo thu a sim. Isreal PM cun Juda miphun umnak dingih Isreal in rem a ruat micu Isreal ram diktak a si ati.\nHimi hmunah hin Isreal Prime Minister, Banjamin Natanyahu cun hminsin nak thingkung a phuncih ih, Hi a thingkung phunnak hmuncu Isreal pawlih umnak diktak hmun a si ruangah kumkhua in Isreal ram a si ding a ti.\nIsreal PM thusim mihin Palestinian pawlih thin a ti hengzet ih, Isreal leh Palestinian karlakih rualrem awknak lamzin cu Isreal Prime Minister, Banjamin Natanyahu in a tisiat thluh a sihi tiah an simih, Palestinian pawlin West Bank, Gaza leh East Zerusalem ih ram hramte an neih theinak dingah theihtawp suahih an do vivo dingthu an simve.\nUS Raldo Nak Vanzam a Tla\nPakistan Intelligence hotu pawlin an sim nakah US raldo nak Vanzam Pilot umlo Drone Missile cu tihni zanah Pakistan ramsung North Waziristan ih Hamzoni khua ah a tla tiah an sim. Hi US raldo nak Vanzam Drone Missile hi ziangruang bikah a tla ti theifiang nak a um hrihlo ih, a Ceet thatlo ruangah maw Tapung pawlih kahthlak mi tihi zinzoi an tum lai a si.\nUS ralkap pawlin Tapung pawl Bomb thlaknak ih an hman ttheumi Raldonak Vanzam Pilot umlo Drone Missile hi kum 2008 December thla khalah Afghanistan leh Pakistan ramri Jalal khua ah a rak tla zo ih, Missile a phurhmi kha leilung a thlen ah a puaklo ih minung siatsuah mi a neilo.\nUS Leh Russia\nRussia President, Dmitri Medvedev in Kremlin ih State Council Assembly ih thu a sim nakah US leh Russia karlak ih ralthuam thuhla ih thu fello ummi cu a rei hlanah relfel a si ding tiah a simih, Ralthuam an neih mi hmangsuak lo veve dingih thutiam an tuah nakcu za ah 95% cu relfel a sizo tiah a sim.\nRussia President, cun Nuclear ralthuam thuhla ah US in Europe ram pawlih Missile Defence System a ret ruangah an thu a hmuh awk theilo thu a sim.\nHimi laiah US cun Russia thawi ralthuam thuhla ih biakawknak thu an neih micu midang donakih hmandingmi ralthuam pawl thuhla lawng a telih mairam kilhim awknakding ralthuam thuhla cu tikcu remcang neih tikih biakawk ding a si a tive.\nRussia leh US hin kum 1991 ih an rak tuah tlang zomi Strategic Arms LImitation Treaty cu nikum December thla ah khan a cemih, cumi hnu ah himi thutiam tuahsal dingin an nawr aw rero laiih, Leitlun ih ram ropi pahnih karlak thutluknak thuhi leitlun ramdang pawlkhalin an ngaicang zet.\nNorth Korea Leh South Korea\nNorth Korea cun an ram inn hnen South Korea cu Do awknak thu puangah a puh. Theihcia zo vekin kandung zarh ih South Korea Defence Minister, Kim Tae- Yong in North Korea in a Nuclear ralthuam hmangih South Korea inkap a si ah cun South Korea cun a letcih ding a si tiih thu a sim ruangah, North Korea cun Do awknak thu puangah a ruatih a ram ralkap pawlkhal ralring tei um thluh dingin thu a pe cih.\nNorth Korea leh South Korea hi tuihlan ihsin an hro aw ringringih, Asinan North Korea hi ram tumsawn ralkap khal neitam sawn leh Nuclear ralthuam khal nei a si ruangah an do awk taktakih North Korea in a Nuclear ralthuam hmangih South Korea a kap taktak a si ah cun South Korea hin nasa zetin an tuar dingih ruah a si.\nAsinan hi ram pahnih hi do aw taktak hai sehla US in South Korea hi a bawm tengteng dingih ruah a siih, tu khalah US cun a ralkap 28.000 cu South Korea ramah a ret lai.\non January 27, 2010 at 6:40 am\nTuikum kan ram hrilawknak ding hrangah nasa zetin thlacam tlang uhsi.\nKhrihfabu nu le pa u le nau, kan theitawkin ttan lak uhsi.\nKan Pa Pathian in ziangkim a ti thei ti kan zum si.\nKa umnak (Bible Mission tlawng kai-in) Penang, Malaysia ah\nburpi thlacam khawmnak kan neih tinten kan ram hrang kan cam tel ringring.\nLeitlun hmunkip ih ummi Khrihfabu Laimi kan zaten thlacam taimak suah uhsi.\nDingfelnak, Remnak le Daihnak cu kan ramah thleng hram seh!\nKan Pathian in a sresiammi Kawlram a duhdawt a si.\nKawlram ah Pathian hmin thang sin seh.\nSaam115:1-8 sirhsan in Burma ram, kan sulphumnak ram hrang\nkhuk bilin, mitthli tla-in, lungrual ten au tlang uhsi.\nKhrih hmin in ka lo sawm!\nOfficial Love Letter says:\non January 27, 2010 at 6:35 pm


Hmaikhuh bun lo cawhkuanter ruangah Palik zung Meisa hri an chat sak | Falam Online Media\nJuly 29, 2020 July 29, 2020 Ni Hnem Sung\t0 Comments\nIndia, Rudraprayag district, electricity department ih hnaṭuan mi pahnih in Kotwali police station le District Judge umnak inn ih electric hri an chat sak ruangah an hnaṭuannak ihsin an cawlhter sung.\nPalik pawl in khuasung mipi pawl, Covid 19 boruak ih thlundingmi Daan an thlun maw, thlun lo ceknak an nei lai ah electric zung hnaṭuan mi pahnih cu mask bun lo in bike an to lai an hmu ruangah an kaai ih cawh an kuan ter.\nElectric zung ih hnaṭuan pahnih cun hmanhmawh zetih tuahṭulmi pawihei kan nei ruangah hmaikhuh kan bun man lomi a si an ti nan palik pawl in paisa 100 veve an kuan ter thotho. Cumi ruangah an pahnih in an lungawi loih cawhkuan tertu palik zung ih meisa hri an chat sak.\nMeisa hri an chat nak palik zung cu district Judge umnak inn khal a si cih ruangah meisa mit nak san, electric zung lam ah an sut cih ih, electric zung lam ṭuanvo neitu pawl in zingzoinak an nei hnu ah hri a cat mi an hmu suak.\nPalik zung lam in thuhla umdaan an thei ciang veten electric zung bawi hnen ah an report ruangah meisa hri chattu mi pahnih cu hnaṭuan ihsin an cawlhter sung a si.\n← Hmunṭhing Ramcaar lak ih Thir Tawtarawt danglam\nIndia – Thla 6 sungah Christian si ruangih Thattuar Mipum 6 an um zo →\nSex workers university kai a theih zo, Official in an ong zo\nRalring : Covid 19 boruak ah Bumawnak Thar a Lar


Vila Thai i Langkawi, Malaysia : Boka nu!\nReception opening times; 09:00- 23:00. Visa regler för boendet


Rev. Lal Eng Lian le Salai Tuan Ling Thang - Chinland Today Media\nRev. Lal Eng Lian le Salai Tuan Ling Thang\nApril 6, 2015 4:23 am·0 comments\n(The Main Cultural Forces between 1900s and 2000s)\nRev. Lal Eng Lian\nSiang Lian Uk Kianghrol\nChin (a hleice in Lai ttong hmang pawl) in zaihla kan tlaksam zet lai ah kan rilrawng tihal rak rehtertu langsarbik lakah Rev. Lal Eng Lian le Salai Tuan Ling Thang hi a thupibik lakih telh ttul an si.\nA hleice in 1990 kum so pawl ah biakinn khawmawknak le camping ih sak hlawhbik hla pawl cu Rev. Lal Eng Lian ih hla an rak si. Amah in a sak mi siseh, mi in an sak mi siseh, a hla pawl hi Chin mipi nun a ciahneh zet ruangah amah hi himi san ih kan nunphung khaltu (cultural force) taktak a rak si.\nSalai Tuan Ling Thang khal Salai Sun Ceu hnulam ih Chin mipi in love song lam ih kan rilrawnnak in rehterru a si. 1990 kum so pawl ihsin Chin mipi lakah Salai Tuan Ling Thang ih hla thei dah lo kan um lo ding ti sehla a sual tam lo ding.\nAn hla kan sak, an hla kan ngai rero ttheu timi hin kan nitin nun ih kan cangvaihnak le kan zatlang nun fehdan hi tampi a rak khal ttheu a si. Himi ah hla a sak lawng si lo in a phuahtu (creator) a si veve mi annih pahnih hi an sanzul (contemporary) mi dang pawl hnakin an thupit dan a thleng sang deuh.\nTu tiang ahcun Chin awnmawi khawvel ah mai san lai ciocio ih nunphung khaltu thupibik (main cultural force) si ban cin an tam lo. Cumi lakah annih pahnih hi hrelh theih lo an si.\nChin mipi hrangah zo an thupi, kan nunphung le zaihla hrangah zo in a ttuan tam, Chin miphun kilkhawinak ah an tuahttuan mi ziangtluk a thupi timi hi thupibim ih kan ret thiam a ttul tuk thlang.\nChin (Lai) Laam Cangkang Ter Nak


An That Ding Mi Thawngtla Thawn An Neiaw, A Innsang Pawl A Bum – Meifar\nBritish nunau kum 26 mi Rebecca in US ramsung ih thawngtla pakhat a ngaihzawng. Rebecca in thawngtla pawl zuk an tarnak ihsin arak hmeltheih, cutin cakuat le phone hmangin an biaaw ṭheu.\nA tlangval kum 35 mi Manuel cu 2008 kum ah ritheihsii lei ding a hawl ih cutawk ah mi pahnih a kap that ruangah 2010 kum ah thihdaan an orhter. Rebecca in a nulepa hnenah US ram ah cawlh hman in ka va tlawng lawk ding, Disney World ah ka feh ding’ a ti.\nDisney World ahcun a feh ngai ih zuk khal a kuat, asinan April 13 sun ahcun a tlangval thawngtla thawn kutsihnak an nei ih a nulepa in mak an ti tuk. A tlangval ih nu in, “Tuisun ah ka fapa in nupi anei. Congratulations” tin online parah a tarlang. Rebecca hi tualthat zuknung documentaries zoh ngaina zettu a si.\nRebecca in, “Mi famkim zohman kan um lo, a liamzo an caan ihsin thuṭhensak ding kan si lo, minung mizia cu a thlengaw danglam thei ringring. Ka duhdawtmi parah cun ka rinum thei tuk, thihnak lo cun in ṭhen hlah seh” a ti. Himi thawnginn sungah thihdaan orh thawngtla 113 an um, thihsii thawn an dawt that hlanah kum 17 hrawng thawnginn sungah caan an hmang ṭheu.\nLeitlun Ih Mipa Serh / Zahmawh Tumbik Ram An Phuang


Kawlram Thantar Thar Hmang Thok Ding - Chinland Today Media\nKawlram Thantar Thar Hmang Thok Ding\nOctober 21, 2010 1:05 pm·0 comments\nKawlram Thanthar Thar\nKawlram ralkap miuk cun mipi zalennak ding hrang lampi an feh ti lan tir awknak ding hrangah thantar thar cu tuisun, tlawngkai nili niihsi hmangthok dingin an puangzarh.\nHi thantar thar hi Kawlram sml 3:00 tlm* cekci ah thlengnak caanserh cu ralkap bawi pawl in an hmang. Thlengnak caanserh an hman rual in rampum huap ih phunzarhnak neih ding mi cu hmang lo in hi caanserh an hman hlan te ah rampi zuknung in thannak an rak nei cia.\n1 Aug 1943 - 3 May 1945 An Hmanmi Thantar\n3 Jan 1974 Ihsin An Hmangmi Thanthar\nThantar thar hi rinphei pathum a eng, ahring le a sen tiin a um ih a laifangah Arsi tumpi a cuang. 2008 ih an rak duancia mi hi thanthar ih rawng pathuam- a eng, a hring le a sen hin duhdan bang rep ih lungrual tlang khawmnak, remdaihnak , ral thatnak le tlaitluannak timi pawl an khihhmuh.\nA eng, hring le a sen thanthar pawl hi 1934-1945 kum Japan pawl ih hnatuannak ih an rak hmang mi a siih cuilai san ih an thantar laifang ahcun Uutawng a um. Hi thanthar khal socialist acozah lal lai 1974 ah Ne Win in tui a sen a kil ih fangcang buh vui le arsi cuang thawn a rak thleng mi a si.


Ralhrang Pawlin Khuai Bu An Kap Ngah Ih Khuai Pawlin An Keu Ciamco – Meifar\nJanuary 11, 2022 sun ah ralhrang pawl cu Sagaing ramkulh, Chaung Magyi khua lam ah an va feh. Khuasung an lut hlante ah meithal an kap ciamco ih khuai bu an kap ngah ruangah khuai pawlin ralhrang pawl cu an keu ciamco ih pathum cu an hmai a thling thluh.\nKhuami pakhat in, “Chaung Magyi khuahnar ah meithal an kap ciamco ih khuai bu an kap ngah. Khuai pawlin an rak keu ciamco ruangah uico pathum cu an hmai a thling thluh” tin media hnenah a sim thei.\nThudang: Naacang In Ralhrang Pakhat A That, A Sungril A Pawt\nKawlin ramsung ah naacang in ralhrang pakhat a that, a velh ciamconak ah ralhrang ih sungril khal a pawtsuak thluh tin kiangkap um mipi pawlin media hnenah an sim thei.\nDecember 9, 2021 zinglam ah ralhrang pawl cu Kawlin ramsung ih khua dangdang ah an lut ciamco ih mipi inn le lo an siatsuah vivo, an urkang. Oketaikkone khua an urkang hnuah loram sungah an lut ih Nyaung Pin Yoe khua lamah an feh. Pyin Pin khua an thleng hlanah naacang in arak suasam ciamco.\nTualsung mi pakhat in, “Kawlin thlanglam um khua pawl cu ralhrang in an siatsuah vivo, culai takah naacang in ralhrang pakhat a khik that. Ralhrang ih sungril khal a pawtsuak thluh, mipi in naacang cu mipi duhdawttu naacang tin hmin an phuah. Mipi hrangah phuba a la” a ti.\nThudang: Rul In Ralbawi A Cuk That\nSagaing ramkulh, Wetlet ramsung ih ralbawi Deputy Sergeant cu rul in a cuk ih a tursia tuar loin a nunnak a liam. Ralbawi cuktu rul hi rultur nei ṭihnung zet pawl a si.\nJanuary 9, 2022 ah ralhrang 140 hrawng cu Wetlet ramlak ah an va lut ciamco ih tualsung mipi kilhimtu PDF pawl an hawl. Cutin tupi sungah PDF pawl an hawl rero lai January 10 sun nazi 2:00 hrawngah ralhrang captain le Deputy Sergeant cu tur in arak cuk.\nTualsung PDF ṭuanvo neitu in, “Deputy Sergeant cu tui zanlam ah a thi. An captian khal siivai an thun rero lai ih a bese tuk, nazi 24 sungah rultur hi a taksa sungah a nungsal asilen a thi ding. A dinhmun hi a se tuk ruangah a thi ve thei, rul in mipi pawl laksawng in pe” a ti.\nRalhrang Thi Pawl Ih An Tantami Innsang Pek Dingah Non-CDM Thlahlawh 1000 Ciar An Cut Sak


Critiano Ronaldo leiltun bawhlungsit thiambik - Chinland Today Media\nCritiano Ronaldo leiltun bawhlungsit thiambik\nJanuary 16, 2009 12:02 pm·0 comments\nManchester United le Portugal bawhlungsit thiam hminthang Christiano Ronaldo cu ni 12-01-2009 zingah kum 2008 FIFA leitlun bawhlung sithiambik a si tin lawman pek a si.\nA hlan ih rak hmin thang; 2007 FIFA bawhlungsit thiambik lawmman rak dawngtu Kaka (Brazil), Lionnel Messi (Argentina), Fernando Torres (Spain) le Xavi (Sapain) pawl a hlawih ta riai.\nA sinak diktak\n* A Hmin pum : Cristiano Ronaldo\n* A tannak hmun : Hmainawr (Winger)\n* A kum : 23\n* A Hlawh : £120,000 (zarhkhat a hlawhmi: £31 million)\n* A bawhlungsitnak Club : Manchester United\n* 2007-08 ih a goal zat : 42\n* Vote a ngah zat : 935\nSunlawini a si\nZurich Opera House-ah bawhlungsit lam ih pawimawh zual pawl an tawngaw khawm ih himi hmun ah bawhlungsit thiambik lawmman khal peknak neih a si.\nMikip ih an rak zum cia bangin Ronaldo cu leitlun bawhlung sithiambik (2008) ah an thlang suak ta a si. A thlangsuaktu pawl hi FIFA hnuai ih Nation team coach le Captain pawl an si, a zaten ram 155 in vote an thla.\nRonaldo in point 935 a hmu ih a pahnihnak cu Barcelona ih lek rero lai Argentina midfielder Lionel Messi (678) a si ih a pathumnak a ngahtu cu Liverpool le Spain striker Fernando Torres (203) a si.\nHi cawimawinak rak dawng zotu AC Milan le Brazil midfielder Kaka chu palina a si (183), Barcelona midfielder Xavi Hernandez (155), Liverpool captain Stephen Gerrard (98) le Barcelona Cameroon striker Samuel Eto’o (58) pawl in a dung an thlun.\nRonaldo cu Leiltun bawhlungsit thiambik ti a si ih bet ah lawmman dawng tambik khal a si.\n2008 ih a dawn mi lawmman\nPremier Leagues /Champion leagues/ Community Shield / Fifa World Club Cup/ Football Writers’s Player of the year/ FIFA Player of the Year/ Golden Boot/ Ballon d’Or/ FifaPro World Player of the Year/ Fifa Worl Player of the year.\nRonaldo hi khawte innsang ih rak thanglian so vivo a si bangin Lisbon khawpi ih a veikhatnak bawhlungsit dingih an rak sawm lai khalah an rak hnihsan men mi a rak si ve.\nKa lungawi tuk\n“Tuini ih bawhlungsit thiambik lawmmman ka dawng hi ka lungawi tuk a si. Ahmaisa in ka nu le pa le ka u nau zate parah lungawithu ka sim duh.\nCun ka rualpi pawl, ka rualpi pawl cu zo an si ti an mah in an rak thei mai ding…ka caan sunglawibik a si tin ka phuang ih a ropi ka ti nasa. Hi ka dinnak hmun rori ih ding le sal ding khal ka duh a si” a ti.\nIn sertu ka saya pa\nA hleice in bawhlung sithiam ding le hminthan ding ih a rak tuahtu le a sertu a saya Alex Ferguson hnen khal ah a lungawinak a hlan.\nHi a saya pakhat lawng fak tawk a ti loih Portugal ih a saya pawl hnenkhal ah hivek dinhmun tiang in khaisungatu hi ka saya Alex le Luiz Felipe Scolari pawl an si a ti sin.\nA hlan harsatnak malte\n2006 World Cup ih thil thleng pawl kan thlir kir sal ding. Quarter Final ih England le Portugal an lehnak ih Ronaldo le Wayne um daan na mang lai maw?\nRooney an dawisuahnak ahkhan Ronaldo an pu ih Media pawl in an duhduh in an rak sawisel ciamco a si ta lo sawm…? Cutin England ram ih an minung huatbik tiang a thleng. An hnawng ih an hlawnhlo hnu ah England ti hmin thatu ah a suak sal a si.\nNunau le lawmman dang pawl\nNunau lakih FIFA World Player of the year a ngahtu cu Brazilian nu Marta a si. Olympic Silver medal a dawngtu Marta hin Point 1002 a hmu ve ta riai aw.\nA zawnzawn in lawmman thiambik sinak veithum a dawng. Pahnihnak cu German nu Birgit Prinz a si ih point (328) a hmu. A pathumnak cu Brazilian nu thotho a si ih point (275) a dawng.\n2014 Ballon D’Or Lawmman Ngah Thei mi 23 Pawl\n2014 FIFA Ballon D’Or Top 5 Candidates\nFootball Lektu Milian Bik 10\nConfederation Cup Update


Turkey Ram Cozah Phiar Thup Tum Tu An Kai - Chinland Today Media\nFebruary 24, 2010 5:12 pm·0 comments\nTurkey ram Muslim sakhua hruainak hnuai ih Cozah phiar rukih Ralkap cahnak hmangih hlawnthlak tumtu ralkap 52 cu an kai.Turkey ramhi kum 1960 hnu lamah ralkap cahnak hmangin voi 4 hlawnthlak a si zo, Tui an Prime Minister, Recep Taygip Erdogan hin Turkay ram cu ralkap kutsungih a thlensal lo nak dingah European Union bawmnak in nasa zetin hna a ttuan.\nTui naite ihsin an ram khawpi deuhdeuh pariat ah an ram Cozah phiarruk ih ralkap Cahnak hmangih hlawntum an um tithu an theih ruangah Palik pawlin nasa zetin an zingzawi ih cumi hnu ah ralkap hotu hlun 21 an kaiih, Cumi pawllakah an ram General, hlun Ergin Saygan, Air Force hotu hlun,General, Ibrahim Firtina leh lawng ralkap hotu hlun General, Admiral Ozden pawl,leh ralbawi Upa dang pawl an tel.\nHi an kaihmi pawlhi an ram phiarthup tumah leh an ram Inn hnen Greece leh Turkey Cozah hua aw dingih thuthup tuahtu an an puh ih hremnak pek an si ding tiah an sim.\nHiti vekih an ram Cozah phairthup ih ralkap cahnak hmangih hlawnthlak an tum nakhi an ram Opposition Party pawl khalin ttha an tilo ih, an ram Opposition Party tumbik Republican People Party, hotu Mustafa Ozyurek khalin hiti vekih Cozah phiarthup ih hlanwthlak tumhi an ram mipi harsat nak leh an ram tlaksiat nak asi ruangah an tlunah Cozah in nazet in rorel nak a neiding a si ati.\nAfghanistan Ramih US Ralkap Thi Zat\nIcasualties.Website in a tarlang nakah kum 2001 ihsin Afghanistan ramih US ralkap thizat cu 1.000 an kimzo tiah a tarlang. nikum sungah US ralkap 316 an thiih, tuikum sungah ah 54 an thi manzo ih tuidin hmun vek zoh a sile kumdang hnakin tuikum ah Afghanistan ramah hin US ralkap thi an tam dingah zum a si.\nUS ralkap hotu Admiral Mike Mullen in a sim nakah tu ih Marjah khua leh a kiangkapih US leh NATA ralkap pawlin Taliban an do rero laimi khalah US ralkap cun an tuar zet dingih a si nan an hmaiih lamzin harsa leh thil harsa hmuahmuah cu US ralkap cun an pah tlang vivo ko ding tiah a sim.\nTurkey PM Dulotu Pawl Ih Lamzawhnak Peh Vivo\nUS in Kurdish Ralkap Hman Ding Ralthuam A Thlak\nSyria Thu Russia Le Turkey Relkhawm Ding


Sumpai An Neih Lo Ruangah Tlawng Sayama In Tlawnginn Ihsin A Dawisuak Ih A Thataw – Meifar\nThailand, Songkhla khua ih um nunau tleirawl cu an innsang harsatnak ruangah tlawng a kai ṭha thei lo, an tlawng sayama in tlawnginn ihsin a dawisuak ih a beidong tuk ruangah May 13, 2022 sun ah hridai in a awkaw that.\nKum 14 mi Bonus cu phun 9 kailai a si, Satri Phatthalung School ah tlawng a kai. An inn umnak cu khuapawn deuh ah a si, bus cawlh hmun tiang thlahtu a nei lo ruangah tlawng a kai ṭhiṭha thei lo. Amahten tlawng fehnak ding sumpai an nei lo, pa a nei nawn lo ih a nu thawn an khuasa.\nA rualnu in ‘innsang ah harsatnak an nei ih kan tlawng sayama in a kawk ringring’ a ti. Tlawngkainak dingah sumpai an neih lo ruangah a nu thawn an kawkaw ṭheu. An sayama in tlawng a kailonak san cu a theihthiam sak lo ih arak kawk sawn. An sayam in tlawnginn ihsin a dawisuak ih a awkaw that.\nA rualnu hnenah a harsatnak pawl a simcia ih ka thih hnuah midang hnenah rung sim theiaw a ti. A rualnu hnenah, “Tlawngkainak ding sumpai kan nei lo. Tlawng fehnak ding sumpai ka nei lo, kikhawitu ka neih lo ruangah kan tlawng sayama in in dawisuak. Ka thinhar tuk ih keimah le keimah thatawk ka duh, ka thi asilen ka thiltonmi cu phuangaw” tin a cah ta.\nAn tlawng Sayama Gyi in, “Bonus harsatnak hi kan thei zo ih bawm dingin tlawnginn lamin kan tawlrel rero laitak a si. An sayama thawn an hmuthiam aw lo, an theithiamaw lo ruangah siatnak a thleng phah” a ti.\nAn sayama in, “Ka tlawngta pawl harsatnak pek tum ka si lo, ka theitawkin ka bawm tum sawn a si. Bonus hnenah na nu rung hruai awla, nauhak runinn ah na um ding tin ka fial nan a nunnak a lak thu ka thei” a ti. An tlawng Sayama Gyi in hmailam caan ah an tlawnginn ah hivek thilthleng um nawn lo dingin hmailaknak kan nei. Tuiṭum ih thubuai cu kan zingzoi vivo ding” tin media hnenah a sim.\nKutsihnak Danglam, Monu Le Mopa Cu An Alh Vutvo


Refugees camp ih um Rohingya raltlan 100 luan an hlo | Falam Online Media\nIndonesia, Lhokseumawe khua refugees camp ih um Rohingya raltlan 100 luan cu an umnak theih a si lo ih UN lam khalin siseh Cozah lam khalin an umnak an theilo.\nLhokseumawe ih um Rohingya raltlan pawl cu kawlram ihsin tlansuakmi an siih 2020 June le September thla khan, Lhokseumawe refugees camp ah minung 400 hrawng an thleng.\nCuih hmun in minung 100 luan an hlo ih, atuah raltlan 112 lawng an tang. Mihlo pawl cu minung zuar ih sumtuah pawl kut sungah thleng pang in human traffic Suur sungih awh hlo an si pang pei maw tiah cozah le UN lam donhar in an um a si.\nHundreds of Rohingya go missing from Indonesian refugee camp, feared trafficked to Malaysia https://t.co/oKWA4QSkmm\n— SCMP News (@SCMPNews) January 28, 2021\n“Local thuneitu le UN lam khal in an umnak an theilo. Nan, kan thei dingmi pakhat cu Rohingya raltlan ṭhenkhat cun hih hmun tlansan an tum ringring. Tikcu caanṭha a um cun tlanhlo an tum. Cucu an tumtahmi khal a si.” tiah Lhokseumawe ih Rohingya taskforce ṭuanvonei Ridwan Jalil in a sim.\nKum 2017, Myanmar ram ih buainak suak ṭum ah Rohingya Muslims ting 7 luan cu raltlan dinhmun in Bangladesh ram lam an pan. Nan, raltlan 1000 luan hrawng cu Bangladesh ih lut duh lo lole Bangladesh suahsan in Indonesia le Malaysia lam an pan.\n“Nuntukhawsak nakah Bangladesh hnakin hilam hi ruahsanding atam deuh. Curuangah raltlan tamzet cu Indonesia le Malaysia ram ah an ra tlan. Daanlo ih lut ding an si tikah paisa pek in smuggler/trafficker pawl an hmang. Tipi thuanthum kaan ih rat a ṭul tikah rawl eiding nei nawn loin lamziin lailak ih thi khal an um ih Smuggler pawl ih hremnak ruangih mithi khal an um.”\n➡Hundreds of Rohingya refugees are missing from a refugee camp in Indonesia.\n➡There are fears that the refugees have been trafficked to neighbouring Malaysia.https://t.co/gilfk6rggL\n— WION (@WIONews) January 28, 2021\n“Indonesia ra thlengsuak pawl cu refugees camp ah khum in an um. Zalen zetin umduh ruangih ratlan an si tikah suak tlanhlo danding bawh ringringtu khal an um ih Malaysia lam ih tlanthup khal an um. Kan nih lam cun smuggler kut ih thlen ṭih a nung zia kan sim ih tlanlo dingin kan kham nan tumtahnak neiih ra mi raltlan an si tikah camp ihsin an tlan thup ṭheu” tiah Ridwan Jalil cun a sim hrih.\nUNHCR ih ṭuanvonei Mitra Suryono khalin “Refugees camp UN kuthnui ihsin tlansuak a ṭihnung dan kan sim ṭheu. Smuggler kut sung ih um hi an hrangah a ṭihnung zia kan sim ṭheu. Cucingin an tlansuak thotho. Atui` mihlo khal hi Malaysia lam ih sungkhat unau nei an si ruangah hih hmun ihsin a thupten an tlansuak mi khal a si thei” a ti.\n← Surbung Vanzam tualrawn Onpuai tuah ding Ni an phuang\nCovid 19 Vaccine Dawt Hlan/Hnu ih Na theih tengteng ṭulmi thil Phun 12 →


KUTDAWH MILIAN AN KAINGAH – Times Of Chinland\nKUTDAWH MILIAN AN KAINGAH\nSweden ram ih kutdawh pakhat cu lamzin feh pawl in Bus man pek ding sumnawi thleng tum ih an suh cu thinheng in nam thawn a hro ciamco ruangah Police cun an kai.Police cun dan vekin cek haikhaw a taksa ah Sweden paisa Krona million 6 leng lo an hmu.\nHizat sumpai hi milian pakhat in a kut sungih a neih mi hnakin tamtuk ti a si.Pound cun ting 5 lenglo a si.Hipa cun paisa nawi an thleng ding cu siang loin Nam thawn a hronak a si.Stockholm khawpi ihsin peng 50 hlatnak Uppsala khawpi ih Bus colhnak kiangih cang mi buainak a si.\nPolice ih an kaih ah a taksa ihsin Bank Pass Book a tla ti si.A taksa zate an cek tikah Pound (535000) thawn tluk aw mi Sweden paisa cu hmuh a si.Police hotu pakhat cun hivek dinhmun in hizat paisa nei ka veikhat hmuhnak a si tiah a sim.Mi neinung kan timi hman an nei pam kan tiah Pound 5000 hrawng lo an taksa ah hmuh ding a um lo.Ani cu a tleptlep rori in a taksa ah a ben tiah a sim.\nHizat sumpai thawn khawlak men ih a um cu tihnung rori a si.Sweden ram ih tangka ca tumbik cu 1000 ca a si ih 1000 ca 6000 lai nei tluk a si.Hizat sumpai siar ah Police cu an buai nasa.Hipa hi Bus to nak nei lo vek in sumnawi dil theutu a si ih ni tlaknak lam mi a si ti a si.Paisa mi a dil ih an pek lo cun mi a hro theu.Tuah cun sumpai thiang lo kaitu timi case orhter in hren a si.\nNGA HMUR SEXY(Video ah zoh aw)